Helsingin seurakuntayhtymä PÖYTÄKIRJA 1/2021

Yhteinen kirkkovaltuusto

Aika	28.01.2021 klo 18:00 - 20:45

Paikka	Johanneksen kirkko, Korkeavuorenkatu 12

Saapuvilla olleet jäsenet

Hanna Mithiku, puheenjohtaja
Kai Ahola
Esa Ahonen
Susanna Airola
Vilja Alanko Petri Seppä
Mervi Ala-Prinkkilä
Viivi Ali-Löytty
Riitta Asikanius
Mervi Assmann
Irja Eskola
Peter Fryckman
Lauri Grünthal
Risto Harju Poissa: §12-24
Martina Harms-Aalto
Minna Havunen
Saara Heinänen
Rakel Hiltunen
Juha-Pekka Hippi
Susse Huhta
Sanna Hämäläinen
Timo Junkkaala
Ville Jalovaara Poissa: §12-24
Anni Järvilehto Poissa: §12-24
Matleena Järviö
Pirjo Liisa Kangasniemi
Anna Karhumaa
Kristiina Kartano
Lotta Keskinen
Satu Ketonen
Mio Kivelä
Leena Kontula
Samuel Kopperoinen Ari Järvinen
Lauri Kopponen
Eija-Riitta Korhola
Samuli Korkalainen
Maija Kumpulainen
Kari Kurka
Anna Laine Jenni Ruottinen
Ami Lainela
Antti Lanamäki
Merja Lang Toomas Takala
Bengt Lassus
Otto Lehtipuu
Jukka Leppilampi
Tiina Lintunen
Satu Luhtanen
Kimmo Malin
Valtteri Markula
Olav Melin
Anna Munsterhjelm
Björn Månsson
Marjo Mäenpää
Sari Mäkimattila
Riikka Nenonen Sami Siirilä
Marja Nevanlinna
Jaakko Niiles
Rebekka Nikula
Kaarina Osmoviita
Hanna Paavilainen Poissa: §15-24
Pirjo Pekkola
Petra Pentzin Tarja Kantola
Eveliina Pikkarainen
Christoffer Perret, varapuheenjohtaja
Tiiu Pohjolainen
Tuula Pontela
Heikki Pynnönen
Elina Raike-Ojanen
Timo Raittinen
Salla Ranta
Laura Rissanen Poissa: §8-24
Tiina Rytky
Jaana Räntilä
Timo Sahi
Pekka Salomaa
Ville Salonen
Anna Saurama Sini Suomalainen
Kaisa Seiro
Juha-Pekka Sihvonen
Anna-Maria Soininvaara
Rolf Steffansson Poissa: §15-24
Taija Ståhlberg
Tapio Suontakanen
Kalle Sällström
Juhana Tarvainen
Eeva Tikka Liisa Mustajärvi
Jukka Tuominen
Marko Vainio
Anni Valovirta
Sinikka Vepsä Seppo Hölttä
Tuulikki Vuorinen
Anders Wikström

Saapuvilla oli 65 yhteisen kirkkovaltuuston jäsentä ja 9 varajäsentä.

Muut saapuvilla olleet

Juha Rintamäki, seurakuntayhtymän johtaja
Juha Tuohimäki, hallintojohtaja
Juha Silander, vt. hallintojohtaja
Kai Heinonen, kiinteistöjohtaja
Stefan Forsén, yhteisen seurakuntatyön johtaja
Kimmo Holappa, viestintäpäällikkö
Soile Rusanen, johdon sihteeri
Anne Linde-Raittinen, asianhallintasihteeri, sihteeri

Alkuhartaus

Kokous aloitettiin puheenjohtajan pitämällä hartaushetkellä.

Ilmoitus kokouksesta asialuetteloineen on ollut nähtävänä ajalla 20.1.–28.1.2021 Helsingin seurakuntayhtymään kuuluvien seurakuntien ilmoitustauluilla sekä seurakuntayhtymän ilmoitustaululla. Kokouksesta on myös ilmoitettu seurakuntayhtymän verkkosivuilla. Kokouskutsu ja esityslista on julkaistu luottamushenkilöiden verkkopalvelussa sekä lähetetty paperisena niille yhteisen kirkkovaltuuston jäsenille jotka ovat valinneet paperisen kokousmateriaalin.

Asioiden nro 3-4, 7-11, 13-23 kohdalla ei käytetty puheenvuoroja.

Puheenjohtaja antoi valitusosoituksen.

Kokouksen pöytäkirja pidetään nähtävänä seitsemännestä päivästä alkaen kokouksesta eli helmikuun 4. päivästä alkaen 30 päivän ajan seurakuntayhtymän kirjaamossa, Kolmas linja 22 B, kirjaamon aukioloaikana.

Kokous päättyi klo 20.45.

Kokouksen jälkeen ei pidetty kyselytuntia.

Allekirjoitukset

Hanna Mithiku	Anne Linde-Raittinen
puheenjohtaja	sihteeri

Pöytäkirjan tarkastus

Pöytäkirja on tarkastettu ja hyväksytty.

Helsinki 3.2.2021	Helsinki 3.2.2021

Kristiina Kartano	Bengt Lassus

Pöytäkirjan nähtävänäolo

Pöytäkirja on ollut yleisesti nähtävänä 4.2.–8.3.2021 seurakuntayhtymän kirjaamossa, Kolmas linja 22, ja sen nähtävänä pitämisestä on ilmoitettu seurakuntien kirkkoherranvirastojen ilmoitustauluille sekä seurakuntayhtymän ilmoitustaululle 20.1.2021 laitetulla ilmoituksella.

Helsingissä 9.3.2021

Anne Linde-Raittinen

Käsitellyt asiat

§	Liite	Otsikko	Sivu
1 §	Kokouksen laillisuus ja päätösvaltaisuus	2
2 §	Pöytäkirjan tarkastajien valinta	2
3 §	Esityslistan hyväksyminen	2
4 §	Puheenjohtajan ilmoitukset	2
5 §	Yhteisen kirkkovaltuuston puheenjohtajan vaali	2
6 §	Yhteisen kirkkovaltuuston varapuheenjohtajan vaali	2
7 §	1-2	Yhteisen kirkkoneuvoston varapuheenjohtajan ja hänen henkilökohtaisen varajäsenensä vaali	2
8 §	3	Yhteisen kirkkoneuvoston jäsenten ja heidän henkilökohtaisten varajäsenten vaali	2
9 §	4	Vaalilautakunnan varajäsenen valinta	2
10 §	5-6	Vastaus kirkkovaltuuston jäsen Ville Jalovaaran valtuustoaloitteeseen koskien pysäköintiä Hietaniemen hautausmaan alueella	2
11 §	7-8	Vastaus Jukka Tuomisen tekemään valtuustoaloitteeseen keskustelun käymiseksi seurakuntayhtymän budjetista vuonna 2021 myönnettävistä avustuksista	2
12 §	9	Vastaus Samuli Korkalaisen tekemään valtuustoaloitteeseen naisten pappeutta vastustavien sekä seksuaali- ja sukupuolivähemmistöjen oikeuksiin kielteisesti suhtautuvien järjestöjen materiaalin kieltämisestä Helsingin seurakuntayhtymän tiloissa	2
13 §	10-14	Hankintapäätös työterveyshuollon palveluita koskevassa tarjouskilpailussa	2
14 §	15	Omakotitalotontin 91-45-16-43, myyminen osoitteesta Vanamotie 17, 00930 Helsinki	2
15 §	16-17	Suomenlinnan kirkon kattokorjaustyöt	2
16 §	18	Siivouspalveluiden hankinta vuosille 2021 - 2023 (optiot vuosille 2024 - 2025)	2
17 §	19-27	Helsingin seurakuntayhtymän toimintakeskuksen ja leirikeskusten ruokapalveluiden hankinta vuosille 2021 - 2023 (optiot vuosille 2024 - 2025)	2
18 §	28-30	Korpirauhan leirikeskuksen C-osan peruskorjauksen rahoituksesta päättäminen, urakoitsijan valinta ja töiden käynnistäminen	2
19 §	31-32	Projektin loppuraportti 2/2020	2
20 §	33	Kirkkohallituksen vahvistuspäätös yhteisen kirkkovaltuuston päätökseen 47§/2020 tilan myynti Tiilikanojan entisen leirikeskuksen kiinteistö	3
21 §	34	Kirkkohallituksen vahvistuspäätös yhteisen kirkkovaltuuston päätökseen 48§/2020 tontin myynti Marjaniemessä	3
22 §	35	Helsingin hiippakunnan tuomiokapitulin vahvistuspäätös yhteisen kirkkovaltuuston päätöksestä §49/2020: Ilmajohtojen muuttaminen maakaapeleiksi Elmon alueen ulkoilureitillä	3
23 §	36	Helsingin hiippakunnan tuomiokapitulin vahvistuspäätös yhteisen kirkkovaltuuston päätöksestä § 50/2020: Hulevesien käsittelyaltaan rakentaminen Vantaalla Elmon alueen ulkoilureitillä	4
24 §	37-40	Helsingin seurakuntayhtymän kokouspalkkiosäännön hyväksyminen	5

1 §	Kokouksen laillisuus ja päätösvaltaisuus

Päätös

Kokous todettiin laillisesti koollekutsutuksi ja päätösvaltaiseksi.

2 §	Pöytäkirjan tarkastajien valinta

Päätös

Pöytäkirjan tarkastajiksi valittiin Kristiina Kartano ja Bengt Lassus.

3 §	Esityslistan hyväksyminen

Päätös

Puheenjohtaja ilmoitti, että esityslistan asia nro 14 tuodaan päätettäväksi korjatussa muodossa. Esityslistan käsittelyjärjestys hyväksyttiin.

4 §	Puheenjohtajan ilmoitukset

Päätös

Verokortit 2021 voi lähettää sähköpostisosoitteeseen valtuusto.helsinki@evl.fi

Valtuusto kokoontui ylimääräiseen sähköiseen iltakouluun ti 26.1.2021. Iltakoulussa käytiin keskustelua tulevan valtuustokokouksen asioista sekä kuultiin suulliset esittelyt kohdista 18 ja 24.

Sähköiset kokoukset eivät vielä ole mahdollisia, mutta heti kun eduskunta hyväksyy kirkkolain muutoksen, sähköiset kokoukset otetaan käyttöön. Näin toimitaan heti, vaikka muutos ei vielä tuolloin olisi kirjattu työjärjestykseen. Jos luottamushenkilöillä ei ole sopivia laitteita tai jos tukea tarvitsee, käyttöönottoon tämä on mahdollista yhtymän kautta. Tarkemmat ohjeet lähetetään sähköpostilla sitten kun asia on ajankohtainen.

Suomen Lähetysseuran julkaisema kirja Miten pärjätä ilmastokriisissä? Tositarinoita maailman köyhimmistä maista on jaettu luottamushenkilöille.

674/2018

5 §	Yhteisen kirkkovaltuuston puheenjohtajan vaali

Päätösehdotus

Yhteisen kirkkovaltuuston tulee valita keskuudestaan puheenjohtaja vuosiksi 2021-2022.

Käsittely

Käsittelyn aikana käytettiin 10 puheenvuoroa. Merkittiin, että käsittelyn aikana pidettiin 15 minuutin tauko.

Keskustelun aikana valtuutettu Anna-Maria Soininvaara ehdotti, että puheenjohtajaksi valittaisiin Hanna Mithiku. Valtuutetut Jukka Leppilampi ehdotti, että puheenjohtajaksi valittaisiin Christoffer Perret.

Puheenjohtaja päätti keskustelun ja totesi, että koska puheenjohtajaksi on ehdolla kaksi valtuutettua, suoritetaan vaali suljettuna lippuäänestyksenä.

Ääntenlaskijoina toimivat pöytäkirjan tarkastajat Kristiina Kartano ja Bengt Lassus sekä asianhallintasihteeri Anne Linde-Raittinen.

Valtuutetuille jaettiin äänestysliput. Äänestyksen jälkeen ääntenlaskijat poistuivat laskemaan äänet.

Ääntenlaskija Kristiina Kartano ilmoitti äänestystuloksen: Ääniä oli annettu yhteensä 74. 1 tyhjä ääni, Perret 24 ja Mithiku 49.

Todettiin, että TM Hanna Mithiku on valittu yhteisen kirkkovaltuuston puheenjohtajaksi vuosiksi 2021-2022.

Päätös

Yhteinen kirkkovaltuusto valitsi TM Hanna Mithikun yhteisen kirkkovaltuuston puheenjohtajaksi vuosiksi 2021-2022.

Päätöshistoria

Yhteinen kirkkoneuvosto 10.12.2020 326 §

Päätösehdotus

Yhteisen kirkkovaltuuston tulee valita keskuudestaan puheenjohtaja vuosiksi 2021-2022.

Päätös

Päätösehdotus hyväksyttiin.

Selostus

Kirkkovaltuuston tulee valita keskuudestaan puheenjohtaja ja varapuheenjohtaja toimikautensa ensimmäisen ja kolmannen vuoden ensimmäisessä kokouksessa (KJ 8:2). Puheenjohtaja ja varapuheenjohtaja valitaan vuoden 2021 tammikuussa vuosiksi 2021–2022.

Vuosina 2019–2020 puheenjohtajana on toiminut TM, projektipäällikkö Hanna Mithiku.

674/2018

6 §	Yhteisen kirkkovaltuuston varapuheenjohtajan vaali

Päätösehdotus

Yhteisen kirkkovaltuuston tulee valita keskuudestaan varapuheenjohtaja vuosiksi 2021-2022.

Käsittely

Käsittelyn aikana käytettiin 2 puheenvuoroa.

Keskustelun aikana valtuutettu Otto Lehtipuu ehdotti, että varapuheenjohtajaksi valittaisiin yrittäjä Christoffer Perret.

Keskustelun päätyttyä puheenjohtaja totesi, että yrittäjä Christoffer Perret on valittu yksimielisesti yhteisen kirkkovaltuuston varapuheenjohtajaksi vuosiksi 2021-2022.

Päätös

Yhteinen kirkkovaltuusto valitsi yksimielisesti Christoffer Perre'n yhteisen kirkkovaltuuston varapuheenjohtajaksi vuosiksi 2021-2022.

Päätöshistoria

Yhteinen kirkkoneuvosto 10.12.2020 327 §

Päätösehdotus

Yhteisen kirkkovaltuuston tulee valita keskuudestaan varapuheenjohtaja vuosiksi 2021-2022.

Päätös

Päätösehdotus hyväksyttiin.

Selostus

Kirkkovaltuuston tulee valita keskuudestaan puheenjohtaja ja varapuheenjohtaja toimikautensa ensimmäisen ja kolmannen vuoden ensimmäisessä kokouksessa (KJ 8:2). Puheenjohtaja ja varapuheenjohtaja valitaan vuoden 2021 tammikuussa vuosiksi 2021–2022.

Edellisen asian kohdalla on selostettu myös varapuheenjohtajan valinta. Vuosina 2019–2020 varapuheenjohtajana on toiminut yrittäjä Christoffer Perret.

674/2018

7 §	Yhteisen kirkkoneuvoston varapuheenjohtajan ja hänen henkilökohtaisen varajäsenensä vaali

Päätösehdotus

Yhteisen kirkkovaltuuston tulee valita yhteisen kirkkoneuvoston varapuheenjohtaja ja hänen henkilökohtainen varajäsenensä vuosiksi 2021-2022.

Käsittely

Vaalinvalmistelijoiden puheenjohtaja Timo Sahi esitti perustelut vaalinvalmistelijoiden ehdotukselle, että yhteisen kirkkoneuvoston varapuheenjohtajaksi valitaan vuosiksi 2021-2022 psykoterapeutti Riitta Asikanius. Hänen henkilökohtaiseksi varajäseneksi ehdotetaan valittavaksi yrittäjä Taija Ståhlberg.

Päätös

Yhteinen kirkkovaltuusto valitsi yksimielisesti yhteisen kirkkoneuvoston varapuheenjohtajaksi vuosiksi 2021-2022 psykoterapeutti Riitta Asikaniuksen. Hänen henkilökohtaiseksi varajäseneksi valittiin yrittäjä Taija Ståhlberg.

Päätöshistoria

Yhteinen kirkkoneuvosto 10.12.2020 328 §

Päätösehdotus

Seurakuntayhtymän johtaja Juha Rintamäki

Yhteisen kirkkovaltuuston tulee valita yhteisen kirkkoneuvoston varapuheenjohtaja ja hänen henkilökohtainen varajäsenensä vuosiksi 2021-2022.

Päätös

Päätösehdotus hyväksyttiin.

Selostus

Seurakuntayhtymän toimeenpano- ja hallintoelimenä on yhteinen kirkkoneuvosto, joka johtaa myös perussäännössä mainittuja seurakunnalliseen toimintaan liittyviä tehtäviä ja työmuotoja (KL 11:8). Yhteiseen kirkkoneuvostoon sekä asioiden käsittelyyn siinä sovelletaan, mitä vastaavasti kirkkoneuvostosta ja asioiden käsittelystä siinä on säädetty tai määrätty (KL 11:11). Kirkkolaissa (KL) ja kirkkojärjestyksessä (KJ) olevien säännösten lisäksi yhteisen kirkkoneuvoston ohjesäännössä on tarkempia määräyksiä yhteisestä kirkkoneuvostosta ja sen tehtävistä. Liitteenä on yhteisen kirkkoneuvoston ohjesääntö. (KL 11:8, 11:11.)

Yhteiseen kirkkoneuvostoon kuuluu puheenjohtajan ja varapuheenjohtajan lisäksi 13 jäsentä. Tuomiokapituli määrää puheenjohtajan seurakuntayhtymän seurakuntien kirkkoherroista. Varapuheenjohtajan ja muut jäsenet valitsee yhteinen kirkkovaltuusto (KJ 10:10,1).

Varapuheenjohtajan ja muiden jäsenten sekä heidän henkilökohtaisten varajäsentensä vaali toimitetaan yhteisen kirkkovaltuuston toimikauden ensimmäisen ja kolmannen vuoden tammikuussa (KL 10:2,2). Yhteisen kirkkoneuvoston jäsenten ja heidän henkilökohtaisten varajäsentensä vaali toimitetaan yhteisessä kirkkovaltuustossa siten, että ensin valitaan yhteisen kirkkoneuvoston varapuheenjohtaja ja hänen henkilökohtainen varajäsenensä ja tämän jälkeen muut jäsenet henkilökohtaisine varajäsenineen (KJ 10:10,1; yhteisen kirkkoneuvoston ohjesääntö 2 §; yhteisen kirkkovaltuuston työjärjestys 19 §).

Jäseneksi ja varajäseneksi ei saa valita saman seurakuntayhtymän tai siihen kuuluvan seurakunnan viranhaltijaa eikä työsopimussuhteessa olevaa työntekijää (KJ 10:10,1).

Luottamushenkilö pysyy toimessaan sen ajan, joksi hänet on valittu ja sen jälkeenkin, kunnes toinen on valittu hänen sijaansa (KL 23: 7,1).

Helsingin hiippakunnan tuomiokapituli on määrännyt Vartiokylän kirkkoherra Jukka Pakarisen yhteisen kirkkoneuvoston puheenjohtajaksi vuosiksi 2021–2022.

Vuosina 2019–2020 yhteisen kirkkoneuvoston varapuheenjohtajana on toiminut psykoterapeutti Riitta Asikanius.

Ehdotuksen varapuheenjohtajan ja hänen henkilökohtaisen varajäsenen valinnasta tekevät yhteisen kirkkovaltuuston vaalinvalmistelijat.

Liitteet

1	Kirkkovaltuuston työjärjestys
2	Yhteisen kirkkoneuvoston ohjesääntö (YKV 10.9.2020)

674/2018

8 §	Yhteisen kirkkoneuvoston jäsenten ja heidän henkilökohtaisten varajäsenten vaali

Päätösehdotus

Seurakuntayhtymän johtaja Juha Rintamäki

Yhteisen kirkkovaltuuston tulee valita yhteiseen kirkkoneuvostoon 13 jäsentä ja heidän henkilökohtaiset varajäsenet vuosiksi 2021-2022.

Käsittely

Vaalinvalmistelijoiden puheenjohtaja Sahi esitti perustelut vaalinvalmistelijoiden ehdotukselle. Sahi ilmoitti, että ehdotetut Sari Mäkimattila ja Kalle Sällström ovat olleet vaalinvalmistelijoiden varahenkilöitä, josta tehtävästä he ovat ilmoittaneet eroavansa, koska vaalinvalmistelija tai vaalinvalmistelijan varahenkilö ei voi olla ehdolla ykn:n jäseneksi tai varajäseneksi.

Perustelut

Vaalinvalmistelijat toteavat, että ehdotuksessa on huomioitu jäsenistön monipuolinen kokemus ja osaaminen.

Vaalinvalmistelijat pitävät tärkeänä, että sukupuolten tasa-arvo toteutuu koska varsinaisissa jäsenissä on 7 miestä ja 7 naista, samoin varajäsenissä on 7 miestä ja 7 naista.

Vaalinvalmistelijoiden ehdotus

YKN jäsenet ja varajäsenet toimikaudeksi 2021-2022:

Jäsenet	Varajäsenet

Risto Harju, Munkkiniemi	Jukka Tuominen, Pitäjänmäki

Anni Järvilehto, Kannelmäki	Kaarina Osmoviita, Munkkiniemi

Salla Ranta, Haaga	Sari Mäkimattila, Haaga, uusi

Esa Ahonen, Malmi	Tuulikki Vuorinen, Malmi

Tuula Pontela, Malmi	Samuel Kopperoinen, Pakila

Pertti Sundberg, Oulunkylä	Vilja Alanko, Malmi

Riitta Asikanius, Kallio, vpj Taija Ståhlberg, Kallio, uusi

Kristiina Kartano, Lauttasaari	Lari Ahokas, Tuomiokirkko, uusi

Otto Lehtipuu, Paavali	Juha-Pekka Sihvonen, Lauttasaari

Rakel Hiltunen, Herttoniemi	Elina Raike-Ojanen, Herttoniemi

Ami Lainela, Mikael	Matleena Järviö, Vuosaari

Wiking Vuori, Roihuvuori	Lauri Kopponen, Roihuvuori

Martina Harms-Aalto, Johannes Kalle Sällström, Johannes, uusi

Rolf Steffansson, Matteus	Anders Wikström, Matteus

Päätös

Yhteinen kirkkovaltuusto valitsi yksimielisesti jäsenet ja varajäsenet yhteiseen kirkkoneuvostoon vuosiksi 2021-2022 vaalinvalmistelijoiden ehdotuksen mukaisesti.

Päätöshistoria

Yhteinen kirkkoneuvosto 10.12.2020 329 §

Päätösehdotus

Seurakuntayhtymän johtaja Juha Rintamäki

Yhteisen kirkkovaltuuston tulee valita yhteiseen kirkkoneuvostoon 13 jäsentä ja heidän henkilökohtaiset varajäsenet vuosiksi 2021-2022.

Päätös

Päätösehdotus hyväksyttiin.

Selostus

Yhteisen kirkkoneuvoston tehtävistä, kokoonpanosta ja jäsenten valinnasta on kerrottu edellä asian varapuheenjohtajan vaali kohdalla. Yhteisen kirkkoneuvoston ohjesääntö on samoin edellisen asian liitteenä.

Vuosina 2019–2020 yhteisen kirkkoneuvoston jäseninä ovat olleet liitteestä ilmenevät henkilöt. Suluissa on mainittu, mistä alkaen kukin on ollut yhteisen kirkkoneuvoston jäsenenä.

Yhteiseen kirkkoneuvostoon tulee valita 13 jäsentä ja heidän henkilökohtaiset varajäsenensä vuosiksi 2021–2022.

Naisten ja miesten edustusta toimielimessä koskevan kirkkolain 23 luvun 8 §:n mukaan kirkollisissa toimielimissä lukuun ottamatta kirkolliskokousta, hiippakuntavaltuustoa, tuomiokapitulia, kirkkovaltuustoa, yhteistä kirkkovaltuustoa ja seurakuntaneuvostoa tulee olla sekä naisia että miehiä kumpiakin vähintään 40 prosenttia, ellei erityisestä syystä muuta johdu. Säännös koskee sekä varsinaisia jäseniä että varajäseniä.

Ehdotuksen yhteisen kirkkoneuvoston jäsenistä ja heidän henkilökohtaisista varajäsenistä tekevät yhteisen kirkkovaltuuston vaalinvalmistelijat.

Liitteet

3	Yhteisen kirkkoneuvoston jäsenet ja varajäsenet 2019-2020

674/2018

9 §	Vaalilautakunnan varajäsenen valinta

Päätösehdotus

Yhteisen kirkkovaltuuston tulee valita yksi varajäsen vaalilautakuntaan toimikauden 2022 loppuun.

Käsittely

Vaalinvalmistelijoiden puheenjohtaja Sahi esitti perustelut vaalinvalmistelijoiden ehdotukselle, että vaalilautakunnan 1 varajäseneksi valittaisiin Ville Jalovaara.

Päätös

Yhteinen kirkkovaltuusto valitsi yksimielisesti vaalilautakunnan 1. varajäseneksi Ville Jalovaara.

Päätöshistoria

Yhteinen kirkkoneuvosto 14.1.2021 13 §

Päätösehdotus

Seurakuntayhtymän johtaja Juha Rintamäki

Yhteisen kirkkovaltuuston tulee valita yksi varajäsen vaalilautakuntaan toimikauden 2022 loppuun.

Päätös

Päätösehdotus hyväksyttiin.

Selostus

Kirkkovaltuusto on toimikautensa alussa kokouksessaan 31.1.2019 asettanut toimikaudeksi 2019-2022 vaalilautakunnan ja valinnut siihen puheenjohtajan, neljä varsinaista jäsentä ja viisi varajäsentä (Yhteisen kirkkovaltuuston työjärjestys 26 §).

Kirkkovaltuuston kokouksessa 12.11.2020 § 70 Kai Ahola Matteus församling –seurakunnasta, valittiin Otto Meren, joka edusti Tuomiokirkkoseurakuntaa, tilalle vaalilautakunnan varsinaiseksi jäseneksi. Ahola oli toiminut vaalilautakunnan varajäsenenä, joten hänen tilalleen on valittava uusi varajäsen toimikauden loppuun.

Ehdotuksen vaalilautakunnan varsinaiseksi jäseneksi ja varajäseneksi tekevät yhteisen kirkkovaltuuston vaalinvalmistelijat (Yhteisen kirkkovaltuuston työjärjestys 21 §).

Liitteenä vaalilautakunnan kokoonpano.

Liitteet

4	Vaalilautakunnan kokoonpano 2019-2022 kv 12.11.2020

13/2019

10 §	Vastaus kirkkovaltuuston jäsen Ville Jalovaaran valtuustoaloitteeseen koskien pysäköintiä Hietaniemen hautausmaan alueella

Päätösehdotus

Yhteinen kirkkovaltuusto merkitsee vastauksen tiedoksi ja toteaa aloitteen täten loppuun käsitellyksi.

Päätös

Merkittiin tiedoksi.

Päätöshistoria

Yhteinen kirkkoneuvosto 12.11.2020 289 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto päättää

1)	esittää yhteiselle kirkkovaltuustolle, että se merkitsee vastauksen tiedoksi ja toteaa aloitteen täten loppuun käsitellyksi.

Päätös

Päätösehdotus hyväksyttiin.

Selostus

Helsingin yhteisen kirkkovaltuuston jäsen Ville Jalovaara on jättänyt 25.5.2020 valtuustoaloitteen koskien pysäköintiä Hietaniemen hautausmaan lähellä. Pysäköinti on muuttunut alueella maksulliseksi, kun liikenne- ja katusuunnittelupäällikkö päätti uusista Hietaniemen alueen pysäköintijärjestelyistä 17.5.2019. Järjestelyt toteutettiin 16.3.2020.

Jalovaara ehdottaa valtuustoaloitteella, että seurakuntayhtymä neuvottelee kaupungin kanssa järjestelyn, jossa hautajaisvieraat voivat saada kappelilta väliaikaisen pysäköintiluvan tai jollain muulla järjestelyllä mahdollistetaan hautajaisvieraiden vaivaton pysäköinti Hietaniemenkadulla.

Helsingin seurakuntayhtymän hautaustoimi on valtuustoaloitteen johdosta ollut yhteydessä Helsingin kaupungin hankekehitystiimin liikenneinsinööri Jari Tikkaseen, jolta saadun tiedon mukaan pysäköinnin muuttuminen maksulliseksi perustuu huoleen asukas- ja yrityspysäköintitunnuksella käytettävien pysäköintipaikkojen vähentymisestä Etu-Töölön alueella. Tarkoituksena on ollut lisätä asukaspysäköintipaikkoja, parantaa vapaiden paikkojen löytämistä hautausmaan, krematorion ja uimarannan asiointipysäköintiin ja vähentää pitkäaikaista ilmaista pysäköintiä. Helsingin kantakaupungista maksuvyöhykkeiltä 1 ja 2 on vaiheittain poistettu maksutonta ja aikarajoittamatonta pysäköintiä. Maksuton pitkäaikainen pysäköinti sopii huonosti kantakaupunkiin tai sen läheisyyteen, koska näistä paikoista tulee helposti autojen säilytyspaikkoja tai työmatkapysäköijien paikkoja. Lyhytaikaisia aikarajoitettuja paikkoja ei järjestetä kantakaupunkiin.

Pysäköinti on Hietaniemen alueella maksullista kaikkina päivinä kello 9-21 alueen erityisluonteen vuoksi. Vastaavaa aikarajoitusta on käytetty esimerkiksi Linnanmäen ja Helsingin jäähallin ympäristössä. Perusteena on, että maksullisuudella lisätään paikkojen käytön kiertoa.

Hietaniemen hautausmaalla onkin todettu, että paikkojen muuttuminen maksulliseksi on lisännyt huomattavasti vapaiden pysäköintipaikkojen määrää Hietaniemenkadulla. Aikaisemmin vapaan paikan löytäminen oli haastavaa. Neuvottelut kaupungin kanssa väliaikaisen pysäköintiluvan järjestämisestä hautajaisvieraita varten eivät ole edenneet.

Hietaniemen hautausmaalla on vielä kolme maksutonta parkkipaikkaa hautausmaalla kävijöitä varten, kaksi Mechelininkadulla ja kolmas Kaartin hautausmaalla Lapinlahdentien puolella. Uudelle kappelille saapuvia omaisia voidaan ohjata saapumaan myös autolla hautausmaan pääkäytävää pitkin. Hautausmaalla on selvitetty vaihtoehtoisia ratkaisuja vieraspaikkojen löytämiseksi hautausmaan alueelta. Huoltorakennuksen vieressä on henkilökunnan pysäköintiin tarkoitettu alue, jota voidaan hyödyntää omaisten pysäköintiä varten erityisesti viikonloppuisin. Uuden kappelin alueelle on nyt järjestetty yhteensä viisi paikkaa vakituisesti omaisten ja pappien käyttöön ja huoltorakennuksen pihalle viikonloppuisin 20 paikkaa. Mechelininkadun puolella Vanhassa kappelissa asioivia varten on yhteensä 27 paikkaa.

Liitteet

5	Ilmaiset pysäköintipaikat Hietaniemessä
6	Ville Jalovaaran valtuustoaloite

13/2019

11 §	Vastaus Jukka Tuomisen tekemään valtuustoaloitteeseen keskustelun käymiseksi seurakuntayhtymän budjetista vuonna 2021 myönnettävistä avustuksista

Päätösehdotus

Yhteinen kirkkovaltuusto merkitsee vastauksen tiedoksi ja toteaa aloitteen loppuun käsitellyksi.

Päätös

Merkittiin tiedoksi.

Päätöshistoria

Yhteinen kirkkoneuvosto 12.11.2020 287 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto esittää yhteiselle kirkkovaltuustolle, että se

1) toteaa, ettei valtuustoaloite anna syytä toimenpiteisiin tässä vaiheessa ja

2) merkitsee vastauksen tiedoksi ja toteaa aloitteen loppuun käsitellyksi.

Käsittely

Keskustelun jälkeen esittelijä veti asian pois esityslistalta.

Päätös

Asia poistettiin esityslistalta.

Yhteinen kirkkoneuvosto 26.11.2020 314 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto esittää yhteiselle kirkkovaltuustolle, että se
merkitsee vastauksen tiedoksi ja toteaa aloitteen loppuun käsitellyksi.

Päätös

Päätösehdotus hyväksyttiin.

Selostus

Valtuutettu Jukka Tuominen on jättänyt aloitteen liittyen yleisavustusten myöntämisperiaatteista käytävään keskusteluun. (Aloite keskustelun käymiseksi seurakuntayhtymän budjetista vuonna 2021 myönnettävistä avustuksista. Saapunut 12.2.2020).

Yleisavustuksiin liittyvien käytänteiden tarkastaminen ja selventäminen on tärkeää. Yhteinen kirkkoneuvosto pitää aloitetta tarpeellisena ja nimittää erillisen työryhmän valmistelemaan kokonaisuutta.

Yleisavustuksien hakukriteerien kohdalla todetaan, että yleisavustukset jaetaan kolmeen kategoriaan:

1) kirkollisen työn merkittävien tapahtumien ja toimintojen tukemiseen

2) kirkolliseen yhteistyöhön sekä

3) kirkon työn tukemiseen ulkomailla.

Yhteinen kirkkoneuvosto pitää tärkeänä, että vaikka avustus ei ole tarkoitettu kaikkeen toimintaan, niin näiden jakokriteerien mukaan tarvitaan entistä avoimempaa hakua.

Hakumenettelyä on jo muutettu siten, että hakijoilta pyydetään yhdenvertaiset tiedot, yhteistä lomaketta käyttäen. Samalla hakija sitoutuu seurakuntayhtymän eettisten periaatteiden noudattamiseen sekä osoittamaan, miten toiminta tuo lisäarvoa kirkolle Helsingissä. Avustuksen saajilta edellytetään myös raporttia avustusten käytöstä

Saatujen kokemusten perusteella sekä tulevan työryhmän ehdotusten perusteella, yhteinen kirkkoneuvosto jatkaa sekä yleisavustusten että muidenkin avustusten jakamisperiaatteiden selkeyttämistä.

Liitteet

7	Yleisavustukset_kooste
8	Jukka Tuomisen valtuustoaloite

13/2019

12 §	Vastaus Samuli Korkalaisen tekemään valtuustoaloitteeseen naisten pappeutta vastustavien sekä seksuaali- ja sukupuolivähemmistöjen oikeuksiin kielteisesti suhtautuvien järjestöjen materiaalin kieltämisestä Helsingin seurakuntayhtymän tiloissa

Päätösehdotus

Yhteinen kirkkovaltuusto

1) toteaa, että Helsingin seurakuntayhtymän tiloissa toimitaan lain ja yhtymän arvojen mukaisesti. Helsingin seurakuntayhtymä edistää toiminnallaan sukupuolten tasa-arvoa;

2) toteaa, että tilojen käyttäjä valvoo tiloissaan olevan materiaalin sisältöä niin, että se ei ole syrjivää.

3) merkitsee vastauksen tiedoksi ja toteaa aloitteen loppuun käsitellyksi.

Käsittely

Keskustelun aikana käytettiin 12 puheenvuoroa.

Samuli Korkalainen teki valtuutettujen Tuominen, Ali-Löytty ja Korhola kannattamana palautusehdotuksen.

Puheenjohtaja päätti keskustelun ja teki seuraavan äänestysesityksen: Ne jotka kannattava yhteisen kirkkoneuvoston esitystä äänestävät Jaa ja ne jotka kannattavat Korkalaisen palautusehdotusta äänestävät Ei.

Äänestyksen tuloksena puheenjohtaja ilmoitti, että jaa -ääniä on annettu 6, ei -ääniä 60, ja 25 poissa.

Päätös

Päätösehdotus palautettiin.

Päätöshistoria

Yhteinen kirkkoneuvosto 12.11.2020 288 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto esittää yhteiselle kirkkovaltuustolle, että se

1) toteaa, että Helsingin seurakuntayhtymän tiloissa toimitaan lain ja yhtymän arvojen mukaisesti. Helsingin seurakuntayhtymä edistää toiminnallaan sukupuolten tasa-arvoa;

2) toteaa, että tilojen käyttäjä valvoo tiloissaan olevan materiaalin sisältöä niin, että se ei ole syrjivää.

3) merkitsee vastauksen tiedoksi ja toteaa aloitteen loppuun käsitellyksi

Päätös

Päätösehdotus hyväksyttiin.

Selostus

Samuli Korkalaisen aloitteessa (13/2019:13) esitetään, että kirkkovaltuusto kieltää kaiken naisten pappeutta vastustavien sekä seksuaali- ja sukupuolivähemmistöjen oikeuksiin kielteisesti suhtautuvien järjestöjen materiaalin Helsingin seurakuntayhtymän yhteisissä tiloissa. Tällaiseksi materiaaliksi esityksessä katsotaan kaikki naisten pappeutta vastustavien sekä seksuaali- ja sukupuolivähemmistöjen oikeuksiin kielteisesti suhtautuvien järjestöjen tuottama materiaali.

Helsingin seurakuntayhtymän tiloissa toimitaan lain ja yhtymän arvojen mukaisesti. Helsingin seurakuntayhtymä edistää toiminnallaan sukupuolten tasa-arvoa. Tilojen käyttäjä valvoo tiloissaan olevan materiaalin sisältöä niin, että se ei ole syrjivää.

Suomessa on sananvapaus. Kategorisesti ei ole mahdollista kieltää yksittäisen laillisesti toimivan järjestön kaikkea materiaalia, vaan arvio syrjivyydestä tehdään sisällöstä käsin. Helsingin seurakuntayhtymän tiloissa ei saa olla esillä syrjivää materiaalia.

Liitteet

9	Samuli Korkalaisen valtuustoaloite

23/2020

13 §	Hankintapäätös työterveyshuollon palveluita koskevassa tarjouskilpailussa

Päätösehdotus

Yhteinen kirkkovaltuusto

kumoaa yhteisen kirkkoneuvoston 26.11.2020 tekemän päätöksen 315 §

valitsee Helsingin seurakuntayhtymän työterveyshuollon palvelujen tuottajaksi tarjousvertailun voittaneen, halvimman tarjouksen esittäneen Suomen Terveystalo Oy:n.

ratkaisee hankintaan kuuluvan optiokauden käyttöönotosta erillisellä päätöksellä. Mikäli optiokausi otetaan käyttöön, päätös tehdään viimeistään 31.12.2023 ja

tarkistaa välittömästi tätä asiaa koskevan pöytäkirjan pykälän

Päätös

Päätösehdotus hyväksyttiin.

Päätöshistoria

Yhteinen kirkkoneuvosto 14.1.2021 15 §

Päätösehdotus

Yhteinen kirkkoneuvosto päättää yhteiselle kirkkovaltuustolle, että se

1)kumoaa yhteisen kirkkoneuvoston 26.11.2020 tekemän päätöksen 315 §

2)valitsee Helsingin seurakuntayhtymän työterveyshuollon palvelujen tuottajaksi tarjousvertailun voittaneen, halvimman tarjouksen esittäneen Suomen Terveystalo Oy:n

3)ratkaisee hankintaan kuuluvan optiokauden käyttöönotosta erillisellä päätöksellä. Mikäli optiokausi otetaan käyttöön, päätös tehdään viimeistään 31.12.2023 ja

4)tarkistaa välittömästi tätä asiaa koskevan pöytäkirjan pykälän.

Päätös

Päätösehdotus hyväksyttiin.

Selostus

Yhteinen kirkkoneuvosto teki 26.11.2020 päätöksen 315 §, joka ei ollut yhteisen kirkkoneuvoston toimivaltuuksien puitteissa. Yhteinen kirkkoneuvosto voi tehdä hankintapäätöksiä ainoastaan kokonaisarvoltaan alle miljoonan hankintoja koskien. Tästä syystä edellä mainittu päätös on kumottava ja siirrettävä asia yhteisen kirkkovaltuuston päätettäväksi.

Hankinnan kohde ja sopimuskausi

Hankinnan kohteena ovat tilaajan (Helsingin seurakuntayhtymän) lakisääteisen ja ennaltaehkäisevän työterveyshuollon palvelut erikseen solmittavan toimintasuunnitelman mukaisesti sekä yleislääkäritasoiset sairaanhoitopalvelut.

Sopimuskausi on 4 vuotta ja sopimus on voimassa 1.1.2021–31.12.2024. Lisäksi hankintayksikkö varasi oikeuden kahden (2) vuoden mittaiseen optiokauteen. Optiokauden käyttöönotosta tehdään erillinen päätös ja siitä ilmoitetaan palveluntuottajalle viimeistään 31.12.2023.

Hankintamenettely

Helsingin seurakuntayhtymä kilpailutti tarvitsemansa palvelut Työterveys 2020-2026 (DPS) –dynaamisenhankintajärjestelmän sisäisenä hankintana. Asiakkaan ja Toimittajan välillä tehdään hankintasopimus.

Nämä ehdot liitetään hankintasopimuksen liitteeksi 1 ja ”Asiakkaan hankinnan kohde ja vähimmäisvaatimukset” liitteeksi 2.

Ykn päätti 11.6. 2020 antaa Hansel Oy:lle sitoumuksen liittymisestä työterveyshuollon dynaamiseen hankintajärjestelmään.

Helsingin seurakuntayhtymän työterveydenhuollon sopimus kilpailutettiin DPS:n sisäisenä minikilpailutuksena. Sopimuskausi palvelulle on tarkoitus aloittaa 2021. Kilpailutettavan sopimuksen kesto on 4 + 2 vuotta.

Hankintasopimus tarkoittaa Hanselin sopimukseen liityttyämme meidän ja toimittajan välistä sopimusta, jossa on sovittu tämän dynaamisen hankintajärjestelmän perusteella hankittujen palveluiden toimittamisesta tätä hankintaa koskevan sopimuksen ja näiden ehtojen asettamissa rajoissa.

Sopimuksen arvioitu arvo 1 000 000 euroa vuodessa alv. 0% (työterveydenpalvelut on pääosin vapautettu arvonlisäverosta).

Tarjouspyyntö

Tarjouskilpailua koskeva hankintailmoitus (314009 Työterveys 2020-2026 - DPS, sisäinen kilpailutus – Helsingin seurakuntayhtymä) julkaistiin www.tarjouspalvelu.fi ilmoituskanavassa 21.10.2020.

Helsingin seurakuntayhtymä valitsee dynaamisen hankintajärjestelmän sisäisen kilpailutuksen perusteella toimittajan ja tekee voittaneen tarjoajan kanssa hankintasopimuksen. Tarjouspyynnössä tarjousten toimittamiselle asetettiin määräajaksi 4.11.2020 klo 12.00.

Saadut tarjoukset

Tarjouksen jättivät seuraavat tarjoajat (aakkosjärjestyksessä):

Finla Työterveys Oy (FI27285106)

Heltti Oy (FI25445938)

Mehiläinen Oy (1927556-5)

Pihlajalinna Lääkärikeskukset Oy (FI01074183)

Suomen Terveystalo Oy (1093863-3)

Kaikki tarjoajat jättivät tarjoukset asetettuun määräaikaan mennessä.

Tarjoajien soveltuvuuden arviointi

Kaikki tarjoajat vakuuttivat täyttävänsä tarjouspyynnössä asetetut soveltuvuusvaatimukset. Tarjoajien tulee täyttää koko sopimuskauden ajan DPS:n palveluita koskevat yleiset vaatimukset (vähimmäisvaatimukset).

Tarjousten tarjouspyynnön mukaisuuden arviointi

Tarjottavaa palvelua ja tarjousta koskevat vaatimukset määriteltiin tarjouspyynnön tarjouslomakkeessa, liite 2 ”Asiakkaan hankinnan kohde ja vähimmäisvaatimukset”.

Tarjoajien edellytettiin vastaavan kaikkiin tarjouslomakkeen kysymyksiin sekä liittävän kaikki vaadittavat asiakirjat ja selvitykset tarjouksensa liitteeksi. Kaikki tarjoukset todettiin tarjouspyynnön mukaisiksi ja hyväksyttiin mukaan tarjousvertailuun.

Tarjousten vertailu

Hankinnan valintaperusteena on kokonaistaloudellinen edullisuus, ja siihen perustuva pisteytys. Vertailtavana kriteerinä oli hinta.

Hintavertailu 100 %

Tarjouspyynnössä oli ilmoitettu, että hintavertailu suoritetaan seuraavasti: Hankintayksikkö vertaili ja pisteytti hinnat tarjouspyynnön hintalomakkeen HSRKY (Liite 3) perusteella. Vertailussa halvin tarjous sai 100 pistettä. Muut tarjoukset pisteytetään kaavalla:

Hintavertailun lopputulos on seuraava:

Tarjoaja	Vertailuhinta	Kokonaispisteet
Suomen Terveystalo Oy	550.270,79 €	100
Pihlajalinna Lääkärikeskukset Oy	598.991,40 €	91,866
Heltti Oy	625.602,50 €	87,959
Mehiläinen Oy	666.032,62 €	82,619
Finla Työterveys Oy	840.179,60 €	65,494

Vertailuhintana käytettiin arvioituja kalenterivuoden kustannuksia hankittavalle palvelulle.

Hankintasopimuksen kustannusarvioita

Asiakkaan tavoitteet kustannustasolle:

Seurantapalaverissa seurataan, että kustannukset eivät nouse nykyisestä.

Tavoitteemme kustannustasolle on 600 €/hlö/v. Lisäksi toivotaan painotusta ennaltaehkäisevään terveydenhuoltoon siten, että ennaltaehkäisevän osuus olisi 60% ja sairaanhoidon 40 %. Edellisten vuosien kustannustoteutumaa: 849 € (2019) ja 790 €/hlö (2018). Kustannukset jakautuivat vuonna 2019 korvausluokittain: KL I 39,5 % ja KL II 60,5 %.

Hintavertailua

Lakisääteinen ennaltaehkäisevä terveydenhuolto ja yleislääkäritasoinen sairaanhoito sitoo vastaanotto kustannusten osalta nykyisellä (vuosi 2020) hintatasolla ja nykyisillä käyttäjävolyymeilla arviolta 789 523,80 euroa ja esitetyn tarjoajan kilpailutetuilla hinnoilla ja samalla volyymillä kustannukset olisivat 462 959 euroa. Vuositasolla säästö on 41 % kustannuksista. Odotettavissa olevat säästöt ovat siis merkittäviä. Lisäksi uuden Hansel Oy:n kanssa tehdyn DPS kilpailutuksen etuna on myös sopimuskauden aikainen hintojen hallinta.

Hankintapäätös

Tarjouskilpailun voitti Suomen Terveystalo Oy, jolta hankinta tehdään.

Hankintasopimus

Hankintasopimus syntyy vasta kirjallisen sopimuksen allekirjoittamisella.

Liitteet

10	DPS kohde ja ehdot
11	Voittanut tarjous-Terveystalo
12	Hintalomake_HSRKY
13	Tarjouskilpailun avauspöytäkirja
14	Yhteinen kirkkovaltuusto 13.12.2001

57/2020

14 §	Omakotitalotontin 91-45-16-43, myyminen osoitteesta Vanamotie 17, 00930 Helsinki

Päätösehdotus

Yhteinen kirkkovaltuusto päättää

1)	myydä osoitteessa Vanamotie 17, 00930 Helsinki, sijaitsevan omakotitalotontin 91-45-16-43 Pia Lauren-Granqvistille ja Tomas Granqvistille 440.000 euron velattomasta kauppahinnasta;

2)	oikeuttaa kiinteistöjohtajan neuvottelemaan ja allekirjoittamaan kauppaa koskevan esisopimuksen ja tekemään siihen tarvittaessa vähäisiä muutoksia ja tarkistuksia sekä antamaan valtakirjan Tomas Granqvistille ja Pia Lauren-Granqvistille rakennusluvan hakemista varten;

3)	alistaa päätöksen Helsingin hiippakunnan tuomiokapitulin ja kirkkohallituksen hyväksyttäväksi.

Käsittely

Kiinteistöjohtaja Kai Heinonen perusteli päätösehdotuksen muuttamista. Valtuutetuille sähköpostitse 26.1.2021 lähetetystä korjatusta esityksestä oli jäänyt pois kohta 2) kohta (Ykn 10.12.2020 § 335) oikeuttaa kiinteistöjohtajan neuvottelemaan ja allekirjoittamaan kauppaa koskevan kauppakirjan ja tekemään siihen tarvittaessa vähäisiä muutoksi ja tarkistuksia;

Korjattu päätösehdotus kuuluu seuraavasti:

Yhteinen kirkkovaltuusto päättää

1) myydä osoitteessa Vanamotie 17, 00930 Helsinki, sijaitsevan omakotitalotontin 91-45-16-43 Pia Lauren-Granqvistille ja Tomas Granqvistille 440.000 euron velattomasta kauppahinnasta;

2) oikeuttaa kiinteistöjohtajan neuvottelemaan ja allekirjoittamaan kauppaa koskevan kauppakirjan ja tekemään siihen tarvittaessa vähäisiä muutoksi ja tarkistuksia;

3) oikeuttaa kiinteistöjohtajan neuvottelemaan ja allekirjoittamaan kauppaa koskevan esisopimuksen ja tekemään siihen tarvittaessa vähäisiä muutoksia ja tarkistuksia sekä antamaan valtakirjan Tomas Granqvistille ja Pia Lauren-Granqvistille rakennusluvan hakemista varten;

4) alistaa päätöksen Helsingin hiippakunnan tuomiokapitulin ja kirkkohallituksen hyväksyttäväksi.

Päätös

Päätösehdotus hyväksyttiin korjatun esityksen mukaisena.

Yhteinen kirkkovaltuusto päätti

1) myydä osoitteessa Vanamotie 17, 00930 Helsinki, sijaitsevan omakotitalotontin 91-45-16-43 Pia Lauren-Granqvistille ja Tomas Granqvistille 440.000 euron velattomasta kauppahinnasta;

2) oikeuttaa kiinteistöjohtajan neuvottelemaan ja allekirjoittamaan kauppaa koskevan kauppakirjan ja tekemään siihen tarvittaessa vähäisiä muutoksi ja tarkistuksia;

3) oikeuttaa kiinteistöjohtajan neuvottelemaan ja allekirjoittamaan kauppaa koskevan esisopimuksen ja tekemään siihen tarvittaessa vähäisiä muutoksia ja tarkistuksia sekä antamaan valtakirjan Tomas Granqvistille ja Pia Lauren-Granqvistille rakennusluvan hakemista varten;

4) alistaa päätöksen Helsingin hiippakunnan tuomiokapitulin ja kirkkohallituksen hyväksyttäväksi.

Päätöshistoria

Yhteinen kirkkoneuvosto 10.12.2020 335 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto päättää esittää yhteiselle kirkkovaltuustolle, että tämä päättää

1)	Myydä osoitteessa Vanamotie 17, 00930 Helsinki, sijaitsevan omakotitalotontin 91-45-16-43 Pia Lauren-Granqvistille ja Tomas Granqvistille 440.000 euron velattomasta kauppahinnasta;

2)	oikeuttaa kiinteistöjohtajan neuvottelemaan ja allekirjoittamaan kauppaa koskevan kauppakirjan ja tekemään siihen tarvittaessa vähäisiä muutoksia ja tarkistuksia;

3)	alistaa päätöksen Helsingin Hiippakunnan tuomiokapitulin ja kirkkohallituksen hyväksyttäväksi;

Päätös

Päätösehdotus hyväksyttiin.

Yhteinen kirkkoneuvosto 14.1.2021 § 22

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto päättää esittää yhteiselle kirkkovaltuustolle, että tämä päättää

1)	oikeuttaa kiinteistöjohtajan neuvottelemaan ja allekirjoittamaan kauppaa koskevan esisopimuksen ja tekemään siihen tarvittaessa vähäisiä muutoksia ja tarkistuksia sekä antamaan valtakirjan Tomas Granqvistille ja Pia Lauren-Granqvistille rakennusluvan hakemista varten;

2)	alistaa päätöksen Helsingin Hiippakunnan tuomiokapitulin ja kirkkohallituksen hyväksyttäväksi;

Päätös

Päätösehdotus hyväksyttiin.

Selostus

Helsingin Seurakuntayhtymä omistaa Marjaniemessä osoitteessa Vanamotie 13-17 kolme erillistä tonttia, joilla on sijainnut Marjaniemen kerhotalo, jonka käytöstä on luovuttu ja rakennus on purettu keväällä 2020, jonka jälkeen aikaisemmin yhtenä tonttina ollut alue on lohkottu kolmeksi erilliseksi tontiksi.

Helsingin Seurakuntayhtymä on päätynyt tontin myymiseen, sillä tontilla ei ole vuosiin ollut seurakunnallista käyttöä, eikä enää seurakunnallisia rakennuksiakaan. Yhteinen kirkkoneuvosto ja yhteinen kirkkovaltuusto ovat jo hyväksyneet kiinteistön myymisen Tomas Granqvistille ja Pia Lauren-Granqvistille. Ostajien kanssa on tehtävä kaupasta esisopimus, jotta heille voidaan antaa valtakirja rakennusluvan hakemista varten. Ostajat hakevat rakennuslupaa omalla kustannuksellaan, vaikka kauppa syystä tai toisesta peruuntuisi, niin Helsingin seurakuntayhtymälle ei tule siitä kustannuksia.

Tontteja koskeva myyntitoimeksianto annettiin 10.2.2020 Huoneistokeskus Oy LKV:lle, joka on Helsingin Seurakuntayhtymän puitesopimuskumppani. Kiinteistövälittäjän arvio kyseisen tontin myyntihinnasta oli 420.000 € – 440.000 €. Hintapyynnöksi asetettiin 470.000 €. Kiinteistönvälittäjän välityspalkkioksi sovittiin 1,5% toteutuneesta myyntihinnasta lisättynä arvonlisäverolla 24%. Toteutuneesta kaupasta kiinteistönvälittäjän palkkio on 8.184 € sisältäen arvonlisäveron 24%.

Liitteet

15	Vanamotie 17 kauppakirja

51/2020

15 §	Suomenlinnan kirkon kattokorjaustyöt

Päätösehdotus

Yhteinen kirkkovaltuusto päättää hyväksyä Suomenlinnan kirkon vesikattokorjaushankkeen enimmäiskustannusarvion liitteen erittelyn mukaisesti.

Päätös

Päätösehdotus hyväksyttiin.

Päätöshistoria

Yhteinen kirkkoneuvosto 10.12.2020 336 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto päättää esittää yhteiselle kirkkovaltuustolle, että tämä päättää hyväksyä Suomenlinnan kirkon vesikattokorjaushankkeen enimmäiskustannusarvion liitteen erittelyn mukaisesti.

Päätös

Päätösehdotus hyväksyttiin.

Selostus

Yleistä

Viaporin merilinnoitusta alettiin rakentaa vuonna 1748. Suunnitelmissa oli myös kirkon rakentaminen saarelle, mikä jäi kuitenkin tuolloin toteuttamatta. Kun Ruotsi menetti vuoden 1809 sodassa Viaporin ja koko Suomen Venäjälle, virisivät kirkon rakennussuunnitelmat uudelleen. Keisari Nikolai I antoi vuonna 1837 pietarilaiselle arkkitehdille Konstantin Thonille tehtäväksi suunnitella ortodoksikirkko, joka palvelisi Viaporin venäläistä varuskuntaa. Kirkko valmistui vuonna 1854 ja se vihittiin käyttöön samana vuonna.
Kun Suomi itsenäistyi 1917, kirkko vihittiin seuraavan vuoden jouluna luterilaiseksi varuskuntakirkoksi. Viidestä bysanttilaistyylisestä kupolitornista neljä hävitettiin, ja viides, kirkon nykyinen päätorni, sai ylleen kustavilaisajan kuosin mukaisen vaipan.
Puolustusvoimat luovutti rakennuksen Helsingin evankelisluterilaisille seurakunnille vuonna 1960. Arkkitehti Veikko Leisténin suunnittelemien laajojen korjaustöiden valmistuttua kirkko vihittiin uudelleen käyttöön helmikuussa 1964.

Suomenlinna liitettiin vuonna 1991 Unescon maailmanperintöluetteloon ainutlaatuisena sotilasarkkitehtuurin muistomerkkinä. Oman erityispiirteensä linnoitukselle antaa sen merkitys kolmen valtion – Ruotsin, Venäjän ja Suomen – puolustuksessa. Suomenlinnan kirkko on osa tätä kokonaisuutta ja suojeltu kirkko.

Nykyinen tilanne ja korjaustarpeet

Suomenlinnan kirkon kattoa on osittaisessa laajuudessa korjattu viimeksi vuonna 1997 ja viime vuosina kuparikattoa on jouduttu toistuvasti paikkaamaan kuparille tyypillisten ristihalkeamien vuoksi. Katon alusrakenteet ovat päässeet kostumaan, mutta vielä varsinaista kantavuusriskiä ei ole ollut havaittavissa. Kupolin katto katsottiin rakennetutkimuksissa vielä niin hyväkuntoiseksi, että se päätettiin vain kunnostaa, mutta alempana sijaitsevat varsinaiset kattolappeet saavat uuden kuparipellityksen ja korjatun alustan. Lisäksi parannetaan katolla liikkumisen turvallisuutta lisäämällä kauttaaltaan kiskolliset kulkusillat ja suojakaide kattoluukun kohdalle. Sisäpuolella parannetaan tornin puisissa portaissa liikkumisen turvallisuutta lisäkaiteilla ja mahdollisten putoamiskohtien rakentamisella umpeen. Kirkon holvien yläpuolen ullakko-osassa uusitaan katolle vievät puiset portaat ja lisätään kaiteelliset kulkusillat ympäri keskustornia kiertävään tilaan ja lisätään valaistusta. Ortodoksikirkon neljän sivutornin päälle rakennetaan tukevammat lattiat ja huoltoluukut. Keskikupolin yläpuolella oleva betoninen välipohja kunnostetaan. Ulkopuolella kirkon tornia kiertävän kävelytasanteen betonipinta kunnostetaan ja ikkunanpuitteet huoltomaalataan.

Osana projektia toteutetaan majakan lasikupolin ja alla olevan seinärakenteen uusiminen, koska rakenne vuotaa alla olevalle betonitasanteelle. Samalla huolletaan majakkaosaa tukevat puu- ja metallirakenteet ja tarkistetaan ja kunnostetaan ristin liittymä lasikupoliin.

Lausunnot ja luvat

Korjauksien arkkitehtisuunnittelusta vastaa arkkitehtitoimisto Vilhelm Helander. Koska työ ei muuta merkittävästi rakennuksen ulkomuotoa, työlle ei tarvitse hakea lupaa. Kuntotutkimuksesta ja rakennesuunnittelusta vastaa Sitowise Oy. Projektista on myös järjestetty yhteisiä tapaamisia Suomenlinnan hoitokunnan edustajien kanssa.

Toteutusmuoto ja maksuperusteet

Hankkeeseen toteutuksen urakkamuoto on kokonaisurakka, jossa valittu urakoitsija toimii pääurakoitsijana ja lainsäädännön tarkoittamana päätoteuttajana ja vastaa koko hankkeen toteutuksesta päätetyllä ja sovitulla kustannusrakenteella. Majakan korjauskustannukset maksaa Väylävirasto seurakuntayhtymän kanssa tehtävän sopimuksen mukaisesti.

Aikataulu

Hankeen rakennesuunnitelmia on täydennetty kattoturvatuotteiden osalta ja tarjouskilpailu järjestetään loppuvuonna.

Hankkeen riskit

Hankkeen kaikkia riskejä on yritetty kartoittaa ja huomioida etukäteen. Hankkeeseen palkataan kosteuskoordinaattori ja rakentamisen ja suojausten huolellista toteutusta huomioidaan lisätyn valvonnan muodossa. Tästä huolimatta korjaus- ja purkutöiden yhteydessä voi aina paljastua yllätyksiä, joihin yritetään varautua mahdollisimman hyvin lisä- ja muutostyövarauksella. Kirkko on käytössä korjausten ajan.

Liitteet

16	Suomenlinnan kirkon kattokorjaustyöt -hankkeen kustannusselvitys (Liite)
17	Sitowise Rakennusselostus, Vesikattokorjaus, Suomenlinnan kirkko

300/2021

16 §	Siivouspalveluiden hankinta vuosille 2021 - 2023 (optiot vuosille 2024 - 2025)

Päätösehdotus

Yhteinen kirkkovaltuusto päättää

sulkea tarjouskilpailusta tarjoajat Afka Oy ja Tehopro Oy pois soveltuvuusvaatimusten täyttymättömyyden perusteella

valita porras- ja toimitilasiivouspalveluiden palveluntuottajaksi Lassila & Tikanoja Oyj:n maaliskuusta 2021 alkaen kahden vuoden sopimuskaudelle. Sopimuksen arvioitu kokonaisarvo on noin 480.000 € alv 0% sisältäen mahdolliset optiovuodet

valita leirikeskuksien ja optiona saarikohteiden sekä Kellokosken Juhlatalon siivouspalveluiden palveluntuottajaksi Siivoustoimisto Beki Oy:n maaliskuusta 2021 alkaen kahden vuoden sopimuskaudelle. Sopimuksen arvioitu kokonaisarvo on noin 460.000 € alv 0% sisältäen mahdolliset optiovuodet

valita tarpeen mukaan erikseen tilattavien ylläpito- ja perussiivouspalveluiden palveluntuottajiksi Beretta Palvelut Oy:n, Coor Service Management Oy:n, Siivoustoimisto Beki Oy:n ja Siskon Siivous Oy:n maaliskuusta 2021 alkaen kahden vuoden sopimuskaudelle. Sopimuksen arvioitu kokonaisarvo on noin 1.060.000 € alv 0% sisältäen mahdolliset optiovuodet

valtuuttaa kiinteistöjohtajan allekirjoittamaan puitejärjestelysopimukset, tekemään niihin tarvittaessa pieniä tai teknisluontoisia muutoksia sekä päättämään mahdollisten optiovuosien (1 + 1) käyttöönotosta

tarkistaa välittömästi tätä asiaa koskevan pöytäkirjan pykälän.

Päätös

Päätösehdotus hyväksyttiin.

Päätöshistoria

Yhteinen kirkkoneuvosto 14.1.2021 17 §

Päätösehdotus

Yhteinen kirkkoneuvosto päättää esittää yhteiselle kirkkovaltuustolle, että se päättää

1)sulkea tarjouskilpailusta tarjoajat Afka Oy ja Tehopro Oy pois soveltuvuusvaatimusten täyttymättömyyden perusteella

2)valita porras- ja toimitilasiivouspalveluiden palveluntuottajaksi Lassila & Tikanoja Oyj:n maaliskuusta 2021 alkaen kahden vuoden sopimuskaudelle. Sopimuksen arvioitu kokonaisarvo on noin 480.000 € alv 0% sisältäen mahdolliset optiovuodet

3)valita leirikeskuksien ja optiona saarikohteiden sekä Kellokosken Juhlatalon siivouspalveluiden palveluntuottajaksi Siivoustoimisto Beki Oy:n maaliskuusta 2021 alkaen kahden vuoden sopimuskaudelle. Sopimuksen arvioitu kokonaisarvo on noin 460.000 € alv 0% sisältäen mahdolliset optiovuodet

4)valita tarpeen mukaan erikseen tilattavien ylläpito- ja perussiivouspalveluiden palveluntuottajiksi Beretta Palvelut Oy:n, Coor Service Management Oy:n, Siivoustoimisto Beki Oy:n ja Siskon Siivous Oy:n maaliskuusta 2021 alkaen kahden vuoden sopimuskaudelle. Sopimuksen arvioitu kokonaisarvo on noin 1.060.000 € alv 0% sisältäen mahdolliset optiovuodet

5)valtuuttaa kiinteistöjohtajan allekirjoittamaan puitejärjestelysopimukset, tekemään niihin tarvittaessa pieniä tai teknisluontoisia muutoksia sekä päättämään mahdollisten optiovuosien (1 + 1) käyttöönotosta

6)tarkistaa välittömästi tätä asiaa koskevan pöytäkirjan pykälän.

Päätös

Päätösehdotus hyväksyttiin.

Selostus

1. Hankinnan kohde, kokonaishinta ja sopimuskausi

Hankinnan kohteena on Helsingin seurakuntayhtymän omistamien kiinteistöjen siivouspalvelut.

Hankinta koostuu seuraavista osa-alueista, joihin saattoi tarjota ja tulla valituksi joko yhteen, kahteen tai kaikkiin osa-alueisiin:

1. Porras- ja toimitilasiivouspalvelut (10 kohdetta) – palvelua toteuttamaan valitaan yksi (1) palveluntuottaja.

2. Leirikeskuksien (Lohiranta, Korpirauha, Porkkala) ja optiona saarikohteiden (Lekholman ja Kivisaaren leirikeskukset) sekä Kellokosken Juhlatalon siivouspalvelut – palvelua toteuttamaan valitaan yksi (1) palveluntuottaja.

3. Tarpeen mukaan erikseen tilattavat ylläpito- ja perussiivouspalvelut – palvelua toteuttamaan valitaan neljä (4) palveluntuottajaa.

Osa-alueen 1 porrassiivouspalveluissa tilaajan omistamat 9 kohdetta siivotaan sopimuksen mukaan porrashuoneiden, pesutupien, kuivaushuoneiden, saunaosastojen sekä pukuhuoneiden osalta. Siivottavat tilat ja siivottavien tilojen pinta-alat vaihtelevat kohdekohtaisesti. Toimitilasiivouspalveluissa tilaajan omistama Seurakuntien talo (Kolmas linja 22) siivotaan sopimuksen mukaan koko kiinteistön osalta. Osa-alueen 1 sopimuksen arvioitu kokonaisarvo sisältäen mahdolliset optiovuodet on noin 480.000 euroa alv 0%.

Osa-alueen 2 siivouspalveluihin kuuluvat leirikeskuksien ja optiona saarikohteiden sekä Kellokosken Juhlatalon majoitustilojen ylläpitosiivous sekä valmistelu käytön jälkeen ja kohteen tilojen loppusiivous tilojen käytön aikana ja tilaisuuksien päätyttyä. Osa-alueen 2 sopimuksen arvioitu kokonaisarvo sisältäen mahdolliset optiovuodet on noin 460.000 euroa alv 0%.

Osa-alueen 3 tarpeen mukaan erikseen tilattavat siivouspalvelut sisältävät ylläpitosiivouksia seurakuntien kohteisiin, perussiivouspalveluita sekä erikoissiivouksia (mm. lattioiden ennallistamiset, kristalloinnit, kivilattioiden suojaus). Puitejärjestelyssä toimittajan valinta tapahtuu joko suorana toimittajavalintana tai kansallisen kynnysarvon ylittävissä toimeksiannoissa kevennetyllä kilpailutuksella. Suorassa toimittajavalinnassa tilaaja voi antaa toimeksiannon suoraan soveltuvimmaksi katsomalleen toimittajalle. Tilaaja voi tehdä kevennetyn kilpailutuksen myös kansallisen kynnysarvon alittavista toimeksiannoista harkintansa mukaan. Kevennetty kilpailutus voidaan järjestää puitejärjestelyyn valittujen toimittajien välillä ja sen valintaperusteena käytetään halvinta hintaa. Osa-alueen 3 sopimuksen arvioitu kokonaisarvo sisältäen mahdolliset optiovuodet on noin 1.060.000 euroa alv 0%. Vuosikulutusarviota tarkennettiin hankintapäätöksen valmisteluvaiheessa, minkä takia sopimuksen arvioitu kokonaisarvo poikkeaa vertailuhinnan vuosikulutusarviosta.

Hankinnan varsinainen sopimuskausi on 2 vuotta ja sitä on mahdollista jatkaa optiona 1+1 vuotta. Mahdollinen option käyttö ratkaistaan erikseen. Sopimuskausi on tarkoitus käynnistää maaliskuussa 2021.

2. Hankintamenettely

Kyseessä on puitejärjestely. EU-kynnysarvon ylittävän hankinnan kilpailutus toteutettiin avoimena menettelynä sähköisesti Cloudia-järjestelmällä. Tarjouspyyntö julkaistiin 5.11.2020, ja lisätietokysymyksiä otettiin vastaan 27.11.2020 asti. Määräaikaan mennessä Tarjouspalvelu.fi –sivuston kautta esitettiin 4 kysymystä, joihin vastattiin samaisella sivustolla. Hankintayksikkö julkaisi 26.11.2020 yhden tarjouspyyntöä koskevan lisätietoviestin.

Hankintayksikkö havaitsi 3.12.2020 hankintailmoituksessa teknisen virheen, joka esti tarjoajia jättämästä osa-aluekohtaisia tarjouksia. Tästä johtuen hankintayksikkö korjasi tarjouspyyntöä ja pidensi samalla lisätietokysymysten jättöaikaa 14.12.2020 asti sekä tarjousten jätön määräaikaa 4.1.2021 asti.

3. Saadut tarjoukset

Tarjoukset tuli jättää sähköisesti Tarjouspalvelu-sivuston kautta 4.1.2021 klo 12:00 mennessä. Määräaikaan mennessä hankintayksikkö sai 15 tarjousta. Tarjoajat ja niiden tarjoamat osa-alueet olivat:

-	Afka Oy (1600616-7): osa-alueet 1, 2 ja 3

-	Beretta Palvelut Oy (1808448-4): osa-alue 3

-	Clean-Kalle Ab Oy (0243124-2): osa-alue 2

-	Coor Service Management Oy (1597866-9): osa-alueet 1 ja 3

-	Fresh House Oy (0868611-5): osa-alueet 1 ja 3

-	GR-Siivous Oy (1495189-4): osa-alue 3

-	Lassila & Tikanoja Oyj (1680140-0): osa-alue 1

-	MTB-Siivouspalvelu Oy (0680535-2): osa-alue 1

-	Pudas tuote tmi (1770108-1): osa-alue 2

-	Puhdas Unelma Oy (2558272-1): osa-alueet 1, 2 ja 3

-	Siivoustoimisto Beki Oy (0196505-8): osa-alueet 1, 2 ja 3

-	Siskon Siivous Oy (0977912-9): osa-alueet 1 ja 3

-	SOL Palvelut Oy (2160299-1): osa-alue 1

-	Tehopro Oy (2051385-8): osa-alue 3

-	WIRTIN (2842319-5): osa-alue 1

4. Tarjoajien soveltuvuuden arviointi

Julkisissa hankinnoissa lähtökohtana on, että tarjoaja vastaa tarjouksensa sisällöstä ja hankintayksiköllä on lähtökohtaisesti oikeus luottaa siihen, että tarjoajan tarjouksessa ilmoittamat tiedot pitävät paikkansa. Tarjoajan ilmoittamien tietojen paikkansapitävyys tulee tarkastaa tarjouskilpailun voittajan osalta ennen hankintasopimuksen allekirjoittamista, minkä hankintayksikkö on tehnyt ennen hankintapäätöksen tekoa niiltä tarjoajilta, jotka näyttävät alustavan tarjousvertailun perusteella tulevan valituiksi.

Tarjouspyynnössä tarjoajan soveltuvuudelle oli asetettu seuraava vaatimus:

Nimetyllä asiakasvastaavalla tulee olla vähintään siivousteknikon tutkinto, siivoustyönohjaajan erikoisammattitutkinto tai vastaava aikaisempi tutkinto.

Alustavan tarjousvertailun perusteella valituiksi tulevista tarjoajista Afka Oy:llä ja Tehopro Oy:llä nimettyjen asiakasvastaavien koulutukset eivät vastaa tarjouspyynnössä vaadittua puhdistusalan koulutusta. Edellä mainitut tarjoajat eivät näin ollen täyttäneet tarjouspyynnössä kaikkia tarjoajan soveltuvuudelle asetettuja ehdottomia vähimmäisvaatimuksia, ja hankintayksikön tulee siten sulkea ne pois tarjouskilpailusta soveltuvuusehtojen vastaisuuden takia.

Osa-alueen 1 osalta Lassila & Tikanoja Oyj täytti tarjoajan soveltuvuudelle asetetut vaatimukset.

Osa-alueen 2 osalta Siivoustoimisto Beki Oy täytti tarjoajan soveltuvuudelle asetetut vaatimukset.

Osa-alueen 3 osalta Beretta Palvelut Oy, Coor Service Management Oy, Siivoustoimisto Beki Oy ja Siskon Siivous Oy täyttivät tarjoajan soveltuvuudelle asetetut vaatimukset.

5. Tarjousten tarjouspyynnön mukaisuuden arviointi

Tarjoajien soveltuvuuden arvioinnin lisäksi myös tarjousten tarjouspyynnön mukaisuuden arvioinnissa hankintayksikkö on luottanut tarjoajien tarjouksessa ilmoittamien tietojen paikkansapitävyyteen ja tarkastanut tietojen paikkansapitävyyden niiltä tarjoajilta, jotka näyttävät alustavan tarjousvertailun perusteella tulevan valituiksi.

Osa-alueen 1 osalta Lassila & Tikanoja Oyj:n tarjous oli tarjouspyynnön mukainen.

Osa-alueen 2 osalta Siivoustoimisto Beki Oy:n tarjous oli tarjouspyynnön mukainen.

Osa-alueen 3 osalta Beretta Palvelut Oy:n, Coor Service Management Oy:n, Siivoustoimisto Beki Oy:n ja Siskon Siivous Oy:n tarjoukset olivat tarjouspyynnön mukaisia.

6. Tarjousten vertailu

Tarjouksen valintaperuste on kokonaistaloudellinen edullisuus, jossa hankinnan laadulliset kriteerit on sisällytetty tarjouspyynnön vähimmäis- ja kelpoisuusehtoihin. Vertailuperuste on halvin hinta.

Tarjousten vertailutaulukko on päätöksen liitteenä.

7. Hankintapäätös ja -sopimus

Hankinta esitetään tehtäväksi tehdyn kilpailutuksen perusteella seuraavasti:

-	osa-alue 1 porras- ja toimitilasiivouspalvelut: Lassila & Tikanoja Oyj

-	osa-alue 2 leirikeskuksien ja optiona saarikohteiden sekä Kellokosken Juhlatalon siivouspalvelut: Siivoustoimisto Beki Oy

-	osa-alue 3 erikseen tilattavat ylläpito- ja perussiivouspalvelut: Beretta Palvelut Oy, Coor Service Management Oy, Siivoustoimisto Beki Oy ja Siskon Siivous Oy

Hankintasopimukset syntyvät vasta kirjallisten sopimusten allekirjoittamisella.

Liitteet

18	Siivouspalvelut Vertailutaulukko (ei julk. JulkL 6 § 3 kohta ja 7 § 2 mom.)

95/2021

17 §	Helsingin seurakuntayhtymän toimintakeskuksen ja leirikeskusten ruokapalveluiden hankinta vuosille 2021 - 2023 (optiot vuosille 2024 - 2025)

Päätösehdotus

Yhteinen kirkkovaltuusto päättää

1) valita Mustasaaren toimintakeskuksen palveluntuottajaksi Compass Group FS Finland Oy:n alkaen maaliskuussa 2021 kahden vuoden sopimuskaudelle. Sopimuksen arvioitu kokonaisarvo on noin 1.520.000 € alv 0% sisältäen mahdolliset optiovuodet,

2) valita Kivisaaren ja Lekholmenin leirikeskuksien palveluntuottajaksi Delicatessen Ravintolat alkaen maaliskuussa 2021 kahden vuoden sopimuskaudelle. Sopimuksen arvioitu kokonaisarvo on noin 220.000 € alv 0% sisältäen mahdolliset optiovuodet,

3) valita muihin leirikeskuksiin (Korpirauha, Lohiranta, Porkkala ja optiona Kellokosken juhlatalo) palveluntuottajaksi Delicatessen Ravintolat alkaen maaliskuussa 2021 kahden vuoden sopimuskaudelle. Sopimuksen arvioitu kokonaisarvo on noin 615.000 € alv 0% sisältäen mahdolliset optiovuodet,

4) valtuuttaa yhteisen seurakuntatyön johtajan allekirjoittamaan puitejärjestelysopimukset, tekemään niihin tarvittaessa pieniä tai teknisluontoisia muutoksia sekä päättämään mahdollisten optiovuosien (1 + 1) käyttöönotosta,

5) tarkistaa välittömästi tätä asiaa koskevan pöytäkirjan pykälän.

Päätös

Päätösehdotus hyväksyttiin.

Päätöshistoria

Yhteinen kirkkoneuvosto 14.1.2021 16 §

Päätösehdotus

Yhteinen kirkkoneuvosto esittää yhteiselle kirkkovaltuustolle, että tämä päättää

1) valita Mustasaaren toimintakeskuksen palveluntuottajaksi Compass Group FS Finland Oy:n alkaen maaliskuussa 2021 kahden vuoden sopimuskaudelle. Sopimuksen arvioitu kokonaisarvo on noin 1.520.000 € alv 0% sisältäen mahdolliset optiovuodet,

2) valita Kivisaaren ja Lekholmenin leirikeskuksien palveluntuottajaksi Delicatessen Ravintolat alkaen maaliskuussa 2021 kahden vuoden sopimuskaudelle. Sopimuksen arvioitu kokonaisarvo on noin 220.000 € alv 0% sisältäen mahdolliset optiovuodet,

3) valita muihin leirikeskuksiin (Korpirauha, Lohiranta, Porkkala ja optiona Kellokosken juhlatalo) palveluntuottajaksi Delicatessen Ravintolat alkaen maaliskuussa 2021 kahden vuoden sopimuskaudelle. Sopimuksen arvioitu kokonaisarvo on noin 615.000 € alv 0% sisältäen mahdolliset optiovuodet,

4) valtuuttaa yhteisen seurakuntatyön johtajan allekirjoittamaan puitejärjestelysopimukset, tekemään niihin tarvittaessa pieniä tai teknisluontoisia muutoksia sekä päättämään mahdollisten optiovuosien (1 + 1) käyttöönotosta,

5) tarkistaa välittömästi tätä asiaa koskevan pöytäkirjan pykälän.

Päätös

Päätösehdotus hyväksyttiin.

Selostus

1. Hankinnan kohde, kokonaishinta ja sopimuskausi

Hankinnan kohteena on ruokapalveluiden tuottaminen Helsingin seurakuntayhtymän omistamissa toimintakeskuksessa ja leirikeskuksissa hoitovastuusopimuksen nojalla (Mustasaaren toimintakeskus) ja palveluostosopimuksen nojalla (leirikeskukset).

Mustasaaren toimintakeskuksessa palveluihin kuuluvat yksittäisten vieraiden lounas- ja kahvilapalvelut, ryhmien kokous- ja vierailupalvelut, henkilöstön lounas- ja kahvipalvelut sekä yksityistilaisuus- ja juhlapalvelut.

Leirikeskuksissa palveluihin kuuluvat leirien ja ryhmien ruokapalvelut, henkilöstön lounas- ja kahvipalvelut sekä yksityistilaisuus- ja juhlapalvelut.

Hankittava kokonaisuus koostui 3 osakokonaisuudesta (1 Mustasaaren toimintakeskus, 2 Kivisaaren ja Lekholmenin leirikeskukset ja 3 muut leirikeskukset (Korpirauha, Lohiranta,

Porkkala ja optiona Kellokosken juhlatalo)), joihin saattoi tarjota ja tulla valituksi joko yhteen, kahteen tai kaikkiin osa-alueisiin.

Kaikissa osa-alueissa ympäristönäkökohdat otettiin huomioon mm. sitouttamalla valittava sopimustoimittaja käyttämään vähintään 10 % luomutuotteita ja sosiaalisten näkökohtien huomioimista arvostettiin mm. valittavan sopimustoimittajan tarjoamien työllistämis-, koulutus- ja vastaavien toimien osalta.

Osa-alueella 1 on hoitovastuusopimus, jossa Tilaaja maksaa ruokapalvelutoiminnasta aiheutuneet kustannukset sekä sovitun suuruisen hoitokorvauksen ja vastaavasti Tuottaja hyvittää Tilaajalle toiminnasta kertyneet myyntituotot. Hoitovastuusopimuksen arvioitu kokonaisarvo sisältäen mahdolliset optiovuodet on noin 1.520.000 euroa alv 0%.

Osa-alueen 2 sopimuksen arvioitu kokonaisarvo sisältäen mahdolliset optiovuodet on noin 220.000 euroa alv 0%. Vuosikulutusarviota tarkennettiin hankintapäätöksen valmisteluvaiheessa, minkä takia sopimuksen arvioitu kokonaisarvo poikkeaa vertailuhinnan vuosikulutusarviosta.

Osa-alueen 3 sopimuksen arvioitu kokonaisarvo sisältäen mahdolliset optiovuodet on noin 615.000 euroa alv 0%. Vuosikulutusarviota tarkennettiin hankintapäätöksen valmisteluvaiheessa, minkä takia sopimuksen arvioitu kokonaisarvo poikkeaa vertailuhinnan vuosikulutusarviosta.

Hankinnan varsinainen sopimuskausi on 2 vuotta ja sitä on mahdollista jatkaa optiona 1+1 vuotta. Mahdollinen option käyttö ratkaistaan erikseen. Sopimuskausi on tarkoitus käynnistää maaliskuussa 2021.

2. Hankintamenettely

Kyseessä on puitejärjestely. Hankintalain liitteessä E tarkoitetun muun erityisen palveluhankinnan mukainen kilpailutus toteutettiin avoimena menettelynä sähköisesti Cloudia-järjestelmällä. Tarjouspyyntö julkaistiin 13.11.2020, ja lisätietokysymyksiä otettiin vastaan 20.11.2020 asti. Määräaikaan mennessä Tarjouspalvelu.fi –sivuston kautta esitettiin 5 kysymystä, joihin vastattiin samaisella sivustolla. Hankintayksikkö julkaisi 25.11.2020 yhden tarjouspyyntöä koskevan lisätietoviestin.

3. Saadut tarjoukset

Tarjoukset tuli jättää sähköisesti Tarjouspalvelu-sivuston kautta 4.12.2020 klo 12:00 mennessä. Määräaikaan mennessä hankintayksikkö sai 2 tarjousta. Tarjoajat ja niiden tarjoamat osa-alueet olivat:

- Compass Group FS Finland Oy (0873697-9), osa-alue 1

- Delicatessen Ravintolat / Oy Shaba Ab (1055839-0), osa-alueet 2 ja 3

4. Tarjoajien soveltuvuuden arviointi

Compass Group FS Finland Oy täytti tarjoajan soveltuvuudelle asetetut vaatimukset.

Delicatessen Ravintolat täytti tarjoajan soveltuvuudelle asetetut vaatimukset.

5. Tarjousten tarjouspyynnön mukaisuuden arviointi

Compass Group FS Finland Oy:n ja Delicatessen Ravintolat tarjoukset olivat tarjouspyynnön mukaisia.

6. Tarjousten vertailu

Tarjousten vertailuperuste oli kokonaistaloudellinen edullisuus. Hinta- ja laatupisteistä koostuvan kokonaisuuden maksimipistemäärä oli 100, jossa hinnan painoarvoksi oli määritelty 60 ja laadun painoarvoksi 40. Laatupisteitä tarjoajalla oli mahdollista saada kahdesta ominaisuudesta:

- Luomuelintarvikkeiden käyttö: Tarjoaja sitoutuu käyttämään luomutuotteita (sitoumus koskee ruokailijoille tarjolla olevia ruokia ja ruoka-aineita sekä ruokajuomia) (maksimipisteet 20):

o Vähintään 10 % (vähimmäisvaatimus, ei lisäpisteitä) 0p

o 11-30% 5p

o 31-50% 10p

o Yli puolet (yli 50%) 20p

- Työkokeilu- yms. mahdollisuuksien tarjoaminen: Tarjoaja tarjoaa jossakin tilaajan kohteessa työkokeilumahdollisuuden, oppisopimuspaikan, työharjoittelumahdollisuuden tai muun vastaavan (maksimipisteet 20):

o Emme tarjoa ko. toimea 0p

o Sitoudumme siihen, että vähintään vuosittain (optiokaudet mukaan luettuna 4 kertaa) tarjoamme työkokeilu- tai muun mainitun mahdollisuuden 10p

o Sitoudumme siihen, että meillä on jatkuvasti sopimuskaudella (optiokaudet mukaan luettuna 4 vuotta) työkokeilussa tai oppisopimuksella henkilö 20p

Koska tarjouksia tuli vain yksi per osa-alue, vertailua ei tehty. Alla osa-alueittain tarjousvertailua varten tarjotut hinnat, joissa hinnan skaalauksessa on painoarvona käytetty saatuja arvioita kohteiden vuosikulutuksesta:

- Osa-alue 1: 286.300,00 euroa (alv. 0 %).

- Osa-alue 2: 19.637,50 euroa (alv. 0 %).

- Osa-alue 3: 22.387,50 euroa (alv. 0 %).

Molemmat tarjoajat sitoutuivat käyttämään luomuelintarvikkeita vähimmäisvaatimukset ylittävin osin, ja molemmat tarjoajat sitoutuivat siihen, että sopimuskaudella (optiokaudet mukaan luettuna 4 vuotta) on jatkuvasti henkilö työkokeilussa tai oppisopimuksella.

7. Hankintapäätös ja -sopimus

Hankinta esitetään tehtäväksi tehdyn kilpailutuksen perusteella seuraavasti:

- osa-alue 1 Mustasaaren toimintakeskus: Compass Group FS Finland Oy

- osa-alue 2 Kivisaaren ja Lekholmenin leirikeskukset: Delicatessen Ravintolat

- osa-alue 3 muut leirikeskukset (Korpirauha, Lohiranta, Porkkala ja optiona Kellokosken juhlatalo): Delicatessen Ravintolat

Hankintasopimukset syntyvät vasta kirjallisten sopimusten allekirjoittamisella

Liitteet

19	Avauspöytäkirja Helsingin seurakuntayhtymän toimintakeskuksen ja leirikeskusten ruokapalveluiden hankinta
20	Helsingin seurakuntayhtymän toimintakeskuksen ja leirikeskusten ruokapalveluiden hankinta Tarjouspyyntö
21	Helsingin seurakuntayhtymän toimintakeskuksen ja leirikeskusten ruokapalveluiden hankinta Vertailutaulukko (ei julk. JulkL 6 § 6 kohta)
22	Palvelukuvaus Leirikeskukset (ei julk. JulkL 6 § 6 kohta)
23	Palvelukuvaus Mustasaari (ei julk. JulkL 6 § 6 kohta)
24	Sopimusluonnos_leirikeskukset (ei julk. JulkL 6 § 6 kohta)
25	Sopimusluonnos_Mustasaari (ei julk. JulkL 6 § 6 kohta)
26	Tarjous Compass Group FS Finland Oy (ei julk. JulkL 6 § 6kohta)
27	Tarjous Delicatessen Ravintolat (ei julk. JulkL 6 § 6 kohta)

53/2020

18 §	Korpirauhan leirikeskuksen C-osan peruskorjauksen rahoituksesta päättäminen, urakoitsijan valinta ja töiden käynnistäminen

Päätösehdotus

Yhteinen kirkkovaltuusto päättää

1) hyväksyä Korpirauhan leirikeskuksen C-osan peruskorjaushankkeen enimmäiskustannusarvioksi 2 200 000 euroa (sis. alv. 24 %). Enimmäiskustannusarvio sisältää lisä- ja muutostöiden hankevarauksen 20 %, ja siihen sisältyy urakkahinnan lisäksi suunnittelu-, hallinnointi-, tutkimus- ja valvontakustannuksia.

2) valita tarjousten mukaisesti hankkeen urakoitsijaksi halvimman tarjouspyyntöasiakirjojen mukaisen tarjouksen jättäneen KRP Oy Koiviston Rakennuspalvelun hintaan 1.610.000,00 euroa (sis. alv. 24 %)

3) valtuuttaa kiinteistöjohtajan allekirjoittamaan hankkeen vaatimat sopimukset ja käynnistämään rakennustyöt

4) todeta, että hankintasopimus syntyy vasta kirjallisen sopimuksen allekirjoittamisella

5) tarkistaa välittömästi tätä asiaa koskevan pöytäkirjan pykälän

Päätös

Päätösehdotus hyväksyttiin.

Päätöshistoria

Yhteinen kirkkoneuvosto 14.1.2021 20 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto esittää yhteiselle kirkkovaltuustolle, että tämä päättää

1) hyväksyä Korpirauhan leirikeskuksen C-osan peruskorjaushankkeen enimmäiskustannusarvioksi 2 200 000 euroa (sis. alv. 24 %). Enimmäiskustannusarvio sisältää lisä- ja muutostöiden hankevarauksen 20 %, ja siihen sisältyy urakkahinnan lisäksi suunnittelu-, hallinnointi-, tutkimus- ja valvontakustannuksia.

2) valita tarjousten mukaisesti hankkeen urakoitsijaksi halvimman tarjouspyyntöasiakirjojen mukaisen tarjouksen jättäneen KRP Oy Koiviston Rakennuspalvelun hintaan 1.610.000,00 euroa (sis. alv. 24 %)

3) valtuuttaa kiinteistöjohtajan allekirjoittamaan hankkeen vaatimat sopimukset ja käynnistämään rakennustyöt

4) todeta, että hankintasopimus syntyy vasta kirjallisen sopimuksen allekirjoittamisella

5) tarkistaa välittömästi tätä asiaa koskevan pöytäkirjan pykälän

Käsittely

Kiinteistöjohtaja Heinonen selosti asiaa.

Päätös

Päätösehdotus hyväksyttiin.

Selostus

Yleistä

Korpirauhan leirikeskus on vuonna 1982 rakennettu, osittain kaksikerroksinen rakennus. Rakennus on perustettu maanvaraisesti, ensimmäisen kerroksen runko on pääasiassa betonirunkoinen ja toinen kerros puurunkoinen. Rakennuksen vesikatto on harjamallinen bitumikermikatto. Rakennuksen A-ja B-osa on peruskorjattu aiemmin. Tässä peruskorjauksessa korjataan rakennuksen C-osa, jonka huoneistoala on noin 500 h-m2.

Rakennuksen alapohjat salaojajärjestelmineen, julkisivut ikkunoineen ja ulko-ovineen uusitaan kauttaaltaan. Vain rakennuksen vesikatto ja kantavat julkisivut säilytetään. Talotekniikka on tullut käyttöikänsä päähän, ja myös se uusitaan kokonaan. Olemassa olevaa IV-konehuonetta laajennetaan ja välipohjarakennetta kyseiseltä kohdalta vahvistetaan.

Korjattavassa kohteessa havaittiin vuoden 2018-2019 aikana sisäilmaongelmia. C-osa on ollut käyttökiellossa. Kohteesta laadittiin kuntokartoitus vuonna 2019.

Hankkeen kokonaiskustannukset ja rahoitus

Urakkahinnan 1.610.000,00 euroa (sis. alv. 24 %) lisäksi hankkeen kokonaiskustannuksiin sisältyy suunnittelu-, hallinnointi-, tutkimus- ja valvontakustannuksia. Lisäksi kokonaiskustannuksiin sisältyy 20 % lisä- ja muutostöiden hankevaraus.

Hankinnan kohde, kokonaishinta ja sopimuskausi

Hankinnan kohteena on Korpirauhan leirikeskuksen C-osan peruskorjaus tarjouspyynnön ja sen liitteiden mukaisesti työt valmiiksi saatettuna. Urakkamuotona on kiinteähintainen kokonaisurakka, jossa kokonaisurakan urakoitsija toimii pääurakoitsijana ja päätoteuttajana. Pääurakoitsija hankkii putki-, ilmanvaihto-, rakennusautomaatio- ja sähkötöiden urakat tarjouspyyntöasiakirjojen mukaisesti. Kokonaisurakkaan sisältyvät kaikki rakennustyöt sekä LVIAS-työt (talotekniset työt) tarjouspyyntöasiakirjojen ja asiakirjaluettelossa mainittujen suunnitelmien mukaisesti. Kyseessä on kokonaishankinta.

Hankintamenettely

Kyseessä on kertaluonteinen erillishankinta. Kansallisen kynnysarvon ylittävän hankinnan kilpailutus toteutettiin avoimena menettelynä sähköisesti Cloudia-järjestelmällä. Tarjouspyyntö julkaistiin 18.11.2020, ja lisätietokysymyksiä otettiin vastaan 4.12.2020 asti. Määräaikaan mennessä Tarjouspalvelu.fi –sivuston kautta esitettiin yksi kysymys, johon vastattiin samaisella sivustolla. Hankintayksikkö julkaisi 10.12.2020 yhden tarjouspyyntöä koskevan lisätietoviestin.

Saadut tarjoukset

Määräaikaan 14.12.2020 mennessä tarjouksia tuli kuusi kappaletta, tarjoajina KRP Oy Koiviston Rakennuspalvelu (2281244-8), Bilto Oy (1537153-3), Kaitaan Rakennus Oy (0982588-5), Rakennusliike Jusmar Oy (1841936-0), Rakennusliike Teuvo Hautala Oy (0656772-9) ja Ralf Ajalin Oy (0627595-3). Saadut tarjoukset sijoittuivat välille 1 610 000 – 2 334 734,25 euroa (sis. alv 24%).

Tarjoajien soveltuvuuden arviointi

Julkisissa hankinnoissa lähtökohtana on, että tarjoaja vastaa tarjouksensa sisällöstä ja hankintayksiköllä on lähtökohtaisesti oikeus luottaa siihen, että tarjoajan tarjouksessa ilmoittamat tiedot pitävät paikkansa. Tarjoajan ilmoittamien tietojen paikkansapitävyys tulee tarkastaa tarjouskilpailun voittajan osalta ennen hankintasopimuksen allekirjoittamista, minkä hankintayksikkö on tehnyt ennen hankintapäätöksen tekoa siltä tarjoajalta, joka näyttää alustavan tarjousvertailun perusteella tulevan valituksi.

KRP Oy Koiviston Rakennuspalvelu täyttää tarjouspyynnössä määritellyt soveltuvuusvaatimukset.

Tarjousten tarjouspyynnön mukaisuuden arviointi

Tarjoajien soveltuvuuden arvioinnin lisäksi myös tarjousten tarjouspyynnön mukaisuuden arvioinnissa hankintayksikkö on luottanut tarjoajien tarjouksessa ilmoittamien tietojen paikkansapitävyyteen ja tarkastanut tietojen paikkansapitävyyden siltä tarjoajalta, joka näyttää alustavan tarjousvertailun perusteella tulevan valituksi.

KRP Oy Koiviston Rakennuspalvelun tarjous on tarjouspyynnön mukainen.

Tarjousten vertailu

Tarjousten kokonaistaloudellisen edullisuuden valintaperusteena oli halvin hinta, jota käytettiin valintaperusteena, koska oleelliset laatuun vaikuttavat seikat oli huomioitu kattavasti hankinnan kohteen määrittelyssä, urakka-asiakirjoissa sekä hankinnan vähimmäisvaatimuksissa.

Tarjousten vertailutaulukko on päätöksen liitteenä.

Hankintapäätös ja -sopimus

Halvimman hinnan tarjonnut, tarjoajan soveltuvuusvaatimukset täyttänyt ja tarjouspyynnön mukaisen tarjouksen jättänyt tarjoaja valitaan hankinnan toteuttajaksi. Urakoitsijaksi valitaan KRP Oy Koiviston Rakennuspalvelu. Hankintasopimus syntyy vasta kirjallisen sopimuksen allekirjoittamisella.

Liitteet

28	Korpirauhan leirikeskuksen C-osan peruskorjaus Avauspöytäkirja
29	Korpirauhan leirikeskuksen C-osan peruskorjaus Voittanut tarjous
30	Vertailutaulukko Korpirauhan leirikeskuksen C-osan peruskorjaus

66/2020

19 §	Projektin loppuraportti 2/2020

Päätösehdotus

Yhteinen kirkkovaltuusto hyväksyy investointiprojektin loppuraportin liitteenä olevan projektiraportin mukaisesti.

Päätös

Päätösehdotus hyväksyttiin.

Päätöshistoria

Yhteinen kirkkoneuvosto 14.1.2021 24 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto merkitsee tiedoksi investointiprojektin loppuraportin liitteenä olevan projektiraportin mukaisesti ja esittää loppuraportin yhteiselle kirkkovaltuustolle hyväksyttäväksi.

Päätös

Päätösehdotus hyväksyttiin.

Selostus

Yli 1,0 M€:n arvoisista rakennushankkeista raportoidaan yhteiselle kirkkoneuvostolle ja yhteinen kirkkoneuvosto antaa yhteiselle kirkkovaltuustolle loppuraportin hyväksyttäväksi hankkeen valmistuttua.

Muista merkittävimmistä hankkeista raportoidaan sekä väliraportilla että hankkeen päätyttyä loppuraportilla yhteiselle kirkkoneuvostolle.

Raportointikaudella uusia korjausrakentamis-/tilamuutoshankkeita saatettiin loppuun yhdessä kohteessa. Valmistunut hanke oli Mikaelin kirkon katto- ja seinäkorjaukset.

Hanke on käynnistetty Talousarviotason määrärahavarauksilla eikä hankkeesta aiheudu investointitalousarvion ylittymistä.

Liitteet

31	Mikaelinkirkko_KUSTANNUSSEURANTA (sis. ALV €)
32	Mikaelinkirkon katto- ja seinäkorjaukset loppuraportti

57/2020

20 §	Kirkkohallituksen vahvistuspäätös yhteisen kirkkovaltuuston päätökseen 47§/2020 tilan myynti Tiilikanojan entisen leirikeskuksen kiinteistö

Päätösehdotus

Yhteinen kirkkovaltuusto päättää merkitä kirkkohallituksen vahvistuspäätöksen tiedoksi.

Päätös

Merkittiin tiedoksi.

Päätöshistoria

Yhteinen kirkkoneuvosto 14.1.2021 25 §

Päätösehdotus

Yhteinen kirkkoneuvosto päättää

merkitä kirkkohallituksen vahvistuspäätöksen tiedoksi ja

saattaa sen yhteiselle kirkkovaltuustolle tiedoksi.

Päätös

Päätösehdotus hyväksyttiin.

Selostus

Kirkkohallitus on 26.11.2020 päättänyt vahvistaa Helsingin seurakuntayhtymän yhteisen kirkkovaltuuston 10.9.2020 § 47 päätöksen koskien Tiilikanojan entisen leirikeskuksen myyntiä Tuusulan Rantatie.

Sovelletut lainkohdat: kirkkolain 14 luvun 4 §:n 1 momentti ja 24 luvun 2 §:n 1 momentti.

Liitteet

33	Kirkkohallituksen vahvistuspäätös Tilan myynti Tiilikanojan entisen leirikeskuksen kiinteistö

57/2020

21 §	Kirkkohallituksen vahvistuspäätös yhteisen kirkkovaltuuston päätökseen 48§/2020 tontin myynti Marjaniemessä

Päätösehdotus

Yhteinen kirkkovaltuusto päättää merkitä kirkkohallituksen vahvistuspäätöksen tiedoksi.

Päätös

Merkittiin tiedoksi.

Päätöshistoria

Yhteinen kirkkoneuvosto 14.1.2021 26 §

Päätösehdotus

Yhteinen kirkkoneuvosto päättää

merkitä kirkkohallituksen vahvistuspäätöksen tiedoksi

saattaa sen yhteiselle kirkkovaltuustolle tiedoksi.

Päätös

Päätösehdotus hyväksyttiin.

Selostus

Kirkkohallitus on 26.11.2020 vahvistanut Helsingin seurakuntayhtymän yhteisen kirkkovaltuuston 10.9.2020 § 48 päätöksen koskien Marjaniemen entisen kerhotalon tontin myyntiä.

Sovelletut lainkohdat: kirkkolain 14 luvun 4 §:n 1 momentti ja 24lvun 2 §:n 1 momentti.

Liitteet

34	Kirkkohallituksen vahvistuspäätös Tontin myynti Marjaniemi

62/2019

22 §	Helsingin hiippakunnan tuomiokapitulin vahvistuspäätös yhteisen kirkkovaltuuston päätöksestä §49/2020: Ilmajohtojen muuttaminen maakaapeleiksi Elmon alueen ulkoilureitillä

Päätösehdotus

Yhteinen kirkkovaltuusto päättää merkitä Helsingin hiippakunnan tuomiokapitulin vahvistuspäätöksen tiedoksi.

Päätös

Merkittiin tiedoksi.

Päätöshistoria

Yhteinen kirkkoneuvosto 14.1.2021 27 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto päättää

1) merkitä Helsingin hiippakunnan tuomiokapitulin vahvistuspäätöksen tiedoksi ja

2) saattaa sen yhteiselle kirkkovaltuustolle tiedoksi.

Päätös

Päätösehdotus hyväksyttiin.

Selostus

Helsingin hiippakunnan tuomiokapituli on vahvistanut istunnossaan 9.12.2020 yhteisen kirkkovaltuuston 10.9.2020 tekemän päätöksen §49, koskien ilmajohtojen muuttamista maakaapeleiksi Elmon alueen ulkoilureitillä.

Päätökseen ei kirkkolain 24 luvun 6 §:n 3 momentin mukaan saa hakea muutosta.

Liitteet

35	Pöytäkirjanote_Helsingin_hiippakunnan_tuomiokapituli_09.12.

62/2019

23 §	Helsingin hiippakunnan tuomiokapitulin vahvistuspäätös yhteisen kirkkovaltuuston päätöksestä § 50/2020: Hulevesien käsittelyaltaan rakentaminen Vantaalla Elmon alueen ulkoilureitillä

Päätösehdotus

Yhteinen kirkkovaltuusto päättää merkitä Helsingin hiippakunnan tuomiokapitulin vahvistupäätöksen tiedoksi.

Päätös

Merkittiin tiedoksi.

Päätöshistoria

Yhteinen kirkkoneuvosto 14.1.2021 28 §

Päätösehdotus

Seurakuntayhtymän johtaja Juha Rintamäki

Yhteinen kirkkoneuvosto päättää

merkitä Helsingin hiippakunnan tuomiokapitulin vahvistupäätöksen tiedoksi ja

saattaa sen yhteiselle kirkkovaltuustolle tiedoksi.

Päätös

Päätösehdotus hyväksyttiin.

Selostus

Helsingin hiippakunnan tuomiokapituli on vahvistanut istunnossaan 9.12.2020 yhteisen kirkkovaltuuston 10.9.2020 tekemän päätöksen § 50, koskien hulevesien käsittelyaltaan rakentamista Vantaalla Elmon alueen ulkoilureitillä.

Päätökseen ei kirkkolain 24 luvun 6 §:n 3 momentin mukaan saa hakea muutosta.

Liitteet

36	Pöytäkirjanote_Helsingin_hiippakunnan_tuomiokapituli_09.12.

531/2020

24 §	Helsingin seurakuntayhtymän kokouspalkkiosäännön hyväksyminen

Päätösehdotus

Yhteinen kirkkovaltuusto päättää

hyväksyä liitteenä olevan Helsingin seurakuntayhtymän kokouspalkkiosäännön, joka korvaa yhteisen kirkkovaltuuston 13.11.2014 hyväksymän kokouspalkkiosäännön,

että kokouspalkkiosääntö astuu voimaan 1.2.2021,

että puheenjohtajina toimiville luottamushenkilöille vuodelta 2021 maksettavat vuosipalkkiot maksetaan kokonaisuudessaan 1.2.2021 voimaan tulevan kokouspalkkiosäännön mukaisesti.

Käsittely

Käsittelyn aikana käytettiin 11 puheenvuoroa.

Keskustelun aikana Sari Mäkimattila teki Sini Suomalaisen kannattamana muutosehdotuksen. Mäkimattila ehdotti, että kokouspalkkiosäännön korotukset valtuutetuille tulisivat voimaan vasta uuden valtuustokauden alussa.

Puheenjohtaja päätti keskustelun ja teki seuraavan äänestysesityksen: ne jotka kannattavat yhteisen kirkkoneuvoston esitystä äänestävät Jaa. Mäkimattilan muutosehdotusta kannattavat äänestävät Ei.

Äänestyksen tuloksena puheenjohtaja ilmoitti, että jaa -ääniä oli annettu 52, ei -ääniä 11, tyhjää 1, poissa 27.

Yhteisen kirkkoneuvoston päätösehdotus hyväksyttiin.

Päätös

Päätösehdotus hyväksyttiin.

Päätöshistoria

Yhteinen kirkkoneuvosto 10.12.2020 331 §

Päätösehdotus

Yhteinen kirkkoneuvosto päättää esittää yhteiselle kirkkovaltuustolle, että se päättää

hyväksyä liitteenä olevan Helsingin seurakuntayhtymän kokouspalkkiosäännön, joka korvaa yhteisen kirkkovaltuuston 13.11.2014 hyväksymän kokouspalkkiosäännön,

että kokouspalkkiosääntö astuu voimaan 1.2.2021,

että puheenjohtajina toimiville luottamushenkilöille vuodelta 2021 maksettavat vuosipalkkiot maksetaan kokonaisuudessaan 1.2.2021 voimaan tulevan kokouspalkkiosäännön mukaisesti.

Päätös

Päätösehdotus hyväksyttiin.

Selostus

Voimassa oleva kokouspalkkiosääntö on hyväksytty yhteisessä kirkkovaltuustossa 13.11.2014.

Seurakuntayhtymän johtaja Juha Rintamäki kutsui kesäkuussa 2020 koolle palkkiotyöryhmän, johon kuuluvat entinen yhteisen kirkkovaltuuston puheenjohtaja Kaisa Raittila, kirkkoneuvos Leena Rantanen sekä entinen Pakilan seurakunnan kirkkoherra Leo Norja. Rintamäen lisäksi ryhmään kuului hallintojohtaja Juha Tuohimäki. Ryhmän tehtävänä oli laatia perusteltu selvitys luottamushenkilöiden palkkioista sekä mahdollinen ehdotus palkkioiden tarkistamisesta.

Työryhmän työskentelyn taustaksi on laadittu selvitys suurimpien seurakuntayhtymien (Espoo, Vantaa, Turku, Tampere, Oulu), kirkolliskokouksen sekä Helsingin kaupungin luottamushenkilöiden palkkiokäytännöistä (liite). Palkkiotyöryhmä esittää luottamushenkilöiden palkkioiden tarkistamista uudistetun palkkiosäännön mukaisesti. Palkkiotyöryhmän työskentelystä on laadittu taustamuistio, joka on esityslistan liitteenä.

Liitteet

37	Kokouspalkkiosääntö (YKN 10.12.2020, YKV 28.1.2021)
38	Kokouspalkkiosääntö (YKV 13.11.2014)
39	Kokouspalkkiovertailu
40	Palkkiot taustamuistio

MUUTOKSENHAKUKIELLOT

Valmistelua tai täytäntöönpanoa koskevat asia

Pöytäkirjan pykälät: 12, 20-23

Edellä mainituista päätöksistä ei kirkkolain 24 luvun 5 §:n mukaan saa tehdä kirkollisvalitusta eikä lain oikeudenkäynnistä hallintoasioissa 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa. Julkista hankintaa koskevasta päätöksestä ei saa tehdä julkisista hankinnoista ja käyttöoikeussopimuksista annetun lain (1397/2016, hankintalaki) mukaista valitusta, koska päätös koskee yksinomaan hankintamenettelyn valmistelua.

Hallinnon sisäinen määräys

Pöytäkirjan pykälät:

Lain oikeudenkäynnistä hallintoasioissa 2 luvun 6 §:n 2 momentin mukaan valitusta ei saa tehdä hallinnon sisäisestä määräyksestä, joka koskee tehtävän tai muun toimenpiteen suorittamista.

Hankinta-asia

Pöytäkirjan pykälät: 13, 16-18

Hankintaa koskevista päätöksistä ei saa kirkkolain 24 luvun 8 a §:n 2 momentin nojalla tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Mikäli hankinnan arvo ylittää hankintalain 25 §:n mukaisen kynnysarvon, asia kuuluu markkinaoikeuden toimivaltaan. Soveltamisen kynnysarvot ovat (alv 0 %): 60 000 euroa tavarat, palvelut ja suunnittelukilpailut, 150 000 euroa rakennusurakat, 400 000 euroa sosiaali- ja terveyspalvelut (lain liitteen kohdat E 1-4), 300 000 muut erityiset palvelut (lain liitteen kohdat E 5-15),
500 000 euroa käyttöoikeussopimukset.

Muu peruste, mikä?

Pöytäkirjan pykälät:

VALITUSOSOITUS

Seuraaviin yhteisen kirkkovaltuuston päätöksiin voidaan hakea muutosta kirjallisella valituksella.

Kirkollisvalitus, pöytäkirjan pykälät: 5-11, 14-15, 19, 24
Hallintovalitus, pöytäkirjan pykälät:

Oikeus valituksen tekemiseen

Valituksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä seurakuntayhtymän jäsenseurakunta ja sen jäsen.

Valitusperusteet

Valituksen saa tehdä sillä perusteella, että päätös on syntynyt virheellisessä järjestyksessä, päätöksen tehnyt viranomainen on ylittänyt toimivaltansa tai päätös on muuten lainvastainen.

Alistettavassa asiassa valituksen saa tehdä myös sillä perusteella, että päätös ei ole tarkoituksenmukainen.

Valitusaika ja tiedoksisaanti

Valitus on tehtävä 30 päivän kuluessa päätöksen tiedoksisaannista.

Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen tiedon päätöksestä kolmantena päivänä viestin lähettämisestä, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin. Seurakunnan jäsenen katsotaan saaneen päätöksestä tiedon, kun pöytäkirja tai alistus- tai valitusviranomaisen päätös on asetettu yleisesti nähtäväksi. Tiedoksisaantipäivää tai sitä päivää, jona päätös on asetettu nähtäväksi, ei oteta lukuun valitusaikaa laskettaessa.

Valitusviranomainen

Valitus tehdään Helsingin hallinto-oikeudelle. Alistusasioissa valitus tehdään kuitenkin tuomiokapitulille tai kirkkohallitukselle.

Valituskirjelmän sisältö

Valituskirjelmässä on ilmoitettava:
- valittajan nimi ja kotikunta
- postiosoite, puhelinnumero ja muut tarvittavat yhteystiedot
- sähköpostiosoite, jos valitusviranomaisen päätös voidaan antaa tiedoksi sähköisenä viestinä
- päätös, johon haetaan muutosta
- miltä kohdin päätökseen haetaan muutosta ja mitä muutoksia siihen vaaditaan tehtäväksi
- perusteet, joilla muutosta vaaditaan.

Valittajan, laillisen edustajan tai asiamiehen on allekirjoitettava valituskirjelmä. Jos valittajan puhevaltaa käyttää hänen laillinen edustajansa tai asiamiehensä tai jos valituksen laatijana on joku muu henkilö, valituskirjelmässä on ilmoitettava myös tämän nimi ja kotikunta.

Valituskirjelmään on liitettävä:
- päätös, johon haetaan muutosta valittamalla, alkuperäisenä tai jäljennöksenä
- todistus siitä, minä päivänä päätös on annettu tiedoksi tai muu selvitys valitusajan alkamisen ajankohdasta, sekä
- asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen on esitettävä valtakirja sen mukaan kuin lain oikeudenkäynnistä hallintoasioissa 32 §:ssä säädetään.

Valituskirjelmän toimittaminen

Valitusasiakirjat on toimitettava valitusajassa päätöksessä mainitulle valitusviranomaiselle. Valitusasiakirjat voi lähettää omalla vastuulla postitse, lähetin välityksellä tai sähköisesti. Valitusasiakirjojen on oltava perillä viimeistään valitusajan viimeisenä päivänä ennen viraston aukioloajan päättymistä.

Yhteystiedot:

Helsingin hallinto-oikeus, pöytäkirjan pykälät: 5-11, 14-15, 19, 24

Käyntiosoite:	Tuomioistuimet-talo, Radanrakentajantie 5, 00520 Helsinki
Postiosoite:	Radanrakentajantie 5, 00520 Helsinki
Puhelin:	029 564 2000
Fax:	029 564 2079
Sähköposti:	helsinki.hao@oikeus.fi

Valituksen voi tehdä myös hallinto- ja erityistuomioistuinten asiointipalvelussa osoitteessa https://asiointi2.oikeus.fi/hallintotuomioistuimet.

Alistusasioissa

Helsingin hiippakunnan tuomiokapituli, pöytäkirjan pykälät:

Käyntiosoite:	Bulevardi 16 B, V kerros, Helsinki
Postiosoite:	Bulevardi 16 B, 00120 Helsinki
Sähköposti:	helsinki.tuomiokapituli@evl.fi

Porvoon hiippakunnan tuomiokapituli, pöytäkirjan pykälät:

Käyntiosoite:	Lukiokatu 2, Porvoo
Postiosoite:	PL 30, 06101 Porvoo
Sähköposti:	borga.domkapitel@evl.fi

Kirkkohallitus, pöytäkirjan pykälät: 14

Käyntiosoite:	Eteläranta 8, Helsinki
Postiosoite:	PL 210, 00131 Helsinki
Fax:	(09) 1802 350
Sähköposti:	kirkkohallitus@evl.fi

Oikeudenkäyntimaksu

Muutoksenhakijalta peritään oikeudenkäyntimaksua tuomioistuinmaksulain (1455/2015) mukaisesti.

HANKINTAOIKAISU

Pöytäkirjan pykälät: 13, 16-18

Hankintaoikaisuoikeus

Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (hankintalaki 132-135 §:t).

Hankintaoikaisuaika ja tiedoksisaanti

Hankintaoikaisu on tehtävä 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.

Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin. Tiedoksisaantipäivää ei lueta hankintaoikaisuaikaan.

Viranomainen

Hankintaoikaisu osoitetaan hankintapäätöksen tehneelle toimielimelle tai viranhaltijalle.

Hankintaoikaisun sisältö

Hankintaoikaisusta on käytävä ilmi:
- oikaisua vaativan nimi sekä tarvittavat yhteystiedot asian hoitamiseksi
- tiedot hankintaoikaisun kohteena olevasta päätöksestä
- millaista oikaisua päätökseen vaaditaan
- millä perusteilla oikaisua päätökseen vaaditaan.

Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

Hankintaoikaisun toimittaminen

Hankintaoikaisun on oltava perillä hankintapäätöksen tehneessä viranomaisessa oikaisuvaatimusajan viimeisenä päivänä ennen viraston aukioloajan päättymistä. Hankintaoikaisun voi omalla vastuullaan lähettää postitse, lähetin välityksellä tai sähköisesti.

Hankintaoikaisuvaatimuksen toimitusosoite:

Helsingin seurakuntayhtymä/Kirjaamo
Käyntiosoite:	Kolmas linja 22 B, Helsinki
Aukioloaika:	9-15
Postiosoite:	Kolmas linja 22 B, 00530 Helsinki
Sähköposti:	kirjaamo.hsrky@evl.fi

VALITUS MARKKINAOIKEUTEEN

Pöytäkirjan pykälät: 13, 16-18

Oikeus valituksen tekemiseen

Se, jota asia koskee, voi saattaa hankintaa koskevan asian markkinaoikeuden käsiteltäväksi tekemällä valituksen (hankintalain 145 §).

Markkinaoikeuden käsiteltäväksi valituksella voidaan saattaa hankintalaissa tarkoitettu hankintayksikön päätös tai hankintayksikön muu hankintamenettelyssä tekemä ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee: 1) yksinomaan hankintamenettelyn valmistelua; 2) sitä, että hankintasopimusta ei jaeta osiin 75 §:n nojalla; tai 3) sitä, että 93 §:ssä tarkoitetun kokonaistaloudellisen edullisuuden perusteena käytetään yksinomaan halvinta hintaa tai kustannuksia (hankintalain 146 §:n 1 momentti). Valituksen markkinaoikeuteen voi tehdä vain hankinnoista, jotka ylittävät hankintalain 25 §:ssä määritellyn kansallisen kynnysarvon.

Valitusperusteet

Valituksen voi tehdä sillä perusteella, että päätös on julkisista hankinnoista annettujen oikeusohjeiden vastainen.

Valitusaika ja tiedoksisaanti

Valitus on tehtävä kirjallisesti 14 päivän kuluessa siitä, kun ehdokas tai tarjoaja on saanut tiedon hankintaa koskevasta päätöksestä valitusosoituksineen, jollei jäljempänä toisin säädetä.

Jos hankintayksikkö on tehnyt hankintapäätöksen jälkeen hankinta- tai käyttöoikeussopimuksen hankintalain 130 §:n 1 tai 3 kohdan nojalla noudattamatta odotusaikaa, valitus on tehtävä 30 päivän kuluessa siitä, kun tarjoaja on saanut tiedon päätöksestä valitusosoituksineen.

Valitus markkinaoikeudelle on tehtävä viimeistään kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.

Ehdokkaan tai tarjoajan katsotaan saaneen päätöksestä oheisasiakirjoineen tiedon seitsemäntenä päivänä kirjeen lähettämisestä, jollei ehdokas tai tarjoaja näytä tiedoksiannon tapahtuneen myöhemmin. Käytettäessä sähköistä tiedoksiantoa ehdokkaan ja tarjoajan katsotaan saaneen päätöksestä tiedon päivänä, jona asiaa koskeva sähköinen asiakirja on vastaanottajan käytettävissä tämän vastaanottolaitteessa siten, että sähköistä viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Valituskirjelmän sisältö

Valituskirjelmässä on ilmoitettava:
- valittajan nimi ja kotikunta
- postiosoite ja puhelinnumero sekä muut tarvittavat yhteystiedot, joihin asian käsittelyä koskevat ilmoitukset valittajalle voidaan toimittaa
- sähköpostiosoite, jos valitusviranomaisen päätös voidaan antaa tiedoksi sähköisenä viestinä
- hankinta-asia, jota valitus koskee
- valittajan vaatimukset ja niiden perusteet.

Puitejärjestelyyn perustuvan hankinnan osalta valituskirjelmässä on esitettävä, minkä vuoksi käsittelylupa tulisi myöntää. Käsittelylupa on myönnettävä, jos 1) asian käsittely on lain soveltamisen kannalta muissa samanlaisissa asioissa tärkeää tai 2) siihen on painava, hankintayksikön menettelyyn liittyvä syy.

Jos valittajan puhevaltaa käyttää hänen laillinen edustajansa tai asiamiehensä tai jos valituksen laatijana on joku muu henkilö, valituskirjelmässä on ilmoitettava myös tämän nimi ja kotikunta. Valittajan, laillisen edustajan tai asiamiehen on allekirjoitettava valituskirjelmä.

Valituskirjelmään on liitettävä:
- päätös, johon haetaan muutosta, alkuperäisenä tai jäljennöksenä
- todistus siitä, minä päivänä päätös on annettu tiedoksi, tai muu selvitys valitusajan alkamisajankohdasta
- asiakirjat, joihin valittaja vetoaa vaatimuksensa tueksi.

Asiamiehen on esitettävä valtakirja sen mukaan kuin lain oikeudenkäynnistä hallintoasioissa 32 §:ssä säädetään.

Valituskirjelmän toimittaminen

Valitus on toimitettava markkinaoikeudelle. Valitusasiakirjat voi lähettää omalla vastuulla postitse, lähetin välityksellä tai sähköisesti. Valitusasiakirjojen on oltava perillä viimeistään valitusajan viimeisenä päivänä ennen markkinaoikeuden virka-ajan päättymistä. Itse tiedoksisaantipäivää ei lasketa mukaan.

Markkinaoikeuden osoite ja muut yhteystiedot:

Markkinaoikeus
Käyntiosoite	Tuomioistuimet-talo, Radanrakentajantie 5, 00520 Helsinki
Postiosoite:	Radanrakentajantie 5, 00520 Helsinki
Puhelin:	029 564 3300
Fax:	029 564 3314
Sähköposti:	markkinaoikeus@oikeus.fi

Valituksen voi tehdä myös hallinto- ja erityistuomioistuinten asiointipalvelussa osoitteessa https://asiointi2.oikeus.fi/hallintotuomioistuimet.

Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa.

Oikeudenkäyntimaksu

Muutoksenhakijalta peritään oikeudenkäyntimaksua tuomioistuinmaksulain (1455/2015) mukaisesti.

Yksityiskohtainen valitusosoitus liitetään pöytäkirjan otteeseen.